Izvor: Vostok.rs, 07.Maj.2021, 18:25\nMoskva smatra neprihvatljivim pokušaje nametanja totalitarizma u svetskim poslovima od strane Sjedinjenih Američkih Država i EU, rekao je ministar spoljnih poslova Sergej Lavrov tokom sednice Saveta bezbednosti UN-a. Kao primere takvih postupaka naveo je nezakonite jednostrane sankcije, „koje se uvode bez ikakvog međunarodnog pravnog osnova“. „Tokom pandemije, takva ograničenja oštro sužavaju mogućnosti brojnih zemalja u razvoju da se odupru širenju zaraze“, dodao je Lavrov, prenose RIA Novosti. Prema rečima Lavrova, zapadne zemlje pokušavaju da zaustave formiranje policentričnog sveta. Zbog toga se, objasnio je on, „promoviše koncept takozvanog `poretka zasnovanog na pravilima`“, zamišljenog kao zamena za međunarodno pravo. Ova pravila se razvijaju u zatvorenim formatima, a zatim nameću svima drugima, naglasio je šef Ministarstva spoljnih poslova. „Rusija poziva sve države u razvoju da u svojim spoljnim politikama bezuslovno slede ciljeve i principe Povelje UN-a, obezbeđujući poštovanje suverene jednakosti država, nemešanje u njihove unutrašnje stvari, rešavanje sporova putem političkih i diplomatskih sredstava i odbiju pretnje silom ili njene primene“, rekao je Lavrov. Naglasio je da Moskva smatra štetnim bilo kakve akcije zaobilazeći Povelju UN-a, čiji je cilj uzurpiranje procesa donošenja odluka. „Zapad se više ne bavi normama međunarodnog prava i sada zahteva od svih da poštuju njihova pravila i poštuju poredak koji su oni uspostavili“, zaključio je Lavrov.\nMinistar spoljnih poslova Sergej Lavrov saopštio je da Rusija očekuje da će se samit lidera pet stalnih članica Saveta bezbednosti održati čim se za to steknu epidemiološki uslovi...Lavrov je na današnjem onlajn zasedanju Saveta bezbednosti (SB) o međunarodnim odnosima i sistemu zasnovanom na...


NOVA SMRT FUDBALERA: Bugarinu (37) pozlilo tokom meča, srčani udar ga pokosio u kući! | Happy BSC portal\nNOVA SMRT FUDBALERA: Bugarinu (37) pozlilo tokom meča, srčani udar ga pokosio u kući!\nFudbaler Strum slave umro je na terenu, prenose bugarski mediji, a prema prvim podacima, smrt je nastupila kao posledica srčanog udara.\n"Bilo mu je loše pa je tražio zamenu", ispričao je prijatelj pokojnog fudbalera, koji je iako mu nije bilo dobro sa klupe gledao ostatak meča i zatim otišao kući.\n"Dok je hodao, uhvatio se za srce i pao. Videvši da ne reaguje odmah smo pozvali Hitnu pomoć, ali nažalost nije vredelo. Bio je dobar prijatelj, pasionirani fudbaler i dobar otac", rekao je saigrači umrlog igrača.


Hiljade vernika i večeras na ulicama Crne Gore, održan prvi moleban u Cetinjskom manastiru | Insajder\nHiljade vernika i večeras na ulicama Crne Gore, održan prvi moleban u Cetinjskom manastiru\nHiljade vernika Srpske pravoslavne crkve (SPC) i večeras protestuje širom Crne Gore tražeći da se van snage stavi Zakon o slobodi veroispovesti koji je usvojen 27. decembra. Moleban je večeras prvi put održan u Cetinjskom manastiru, u kome je sedište mitropolije Crnogorsko primorske, ali ne litija u tom gradu jer je Mitropolija odustala od protestne litije posle sugestije policije.\nProtesti protiv Zakona o slobodi veroispovesti / Foto: BETAPHOTO/MILAN OBRADOVIC\nPodsetimo, litija je otkazana iz bezbednosnih razloga, pošto je juče na Cetinju održan skup protivnika litije.\nMitropolija je prihvatila argumentaciju policije da su „u posedu pouzdanih informacija da bi u toku litije moglo da dođe do ozbiljnog narušavanja reda i mira“ i da bi za njeno održavanje morale biti angažovane brojne policijske snage.\nRektor Bogoslovije na Cetinju Gojko Perović pozvao je večeras „braću koja su juče išla drugim ulicama da im se pridruže u borbi za bolju i pravednu Crnu Goru“.\n„Nema nama molitve bez vas“, poručio je Perović.\nOn je rekao da će prva litija na Cetinju biti zajedno sa njima, prenele su Vijesti.\nPreko puta Cetinjskog manastira okupila se grupa građana, kako kažu, da bi bili sigurni da će biti poštovan dogovor da litije neće biti. Oko manastira je bio primetan veći broj policajaca, prenose mediji.\nMitropolija je pred samo glasanje o Zakonu predložila oko 100 amndamana, ali je parlament sve odbio.\nMitropolit crnogorsko-primorski Amfilohije izjavio je, povodom najave premijera Duška Markovića da će im do kraja nedelje uputiti poziv za razgovore o Zakonu o slobodi veroispovesti, da „ako je poziv na dijalog samo u vezi onog bezakonja, onda je bolje da se tu ne započinje nikakav razgovor“.\nVlast u Crnoj Gori više puta je saopštila da neće povući zakon iz procedure i da je otvorena za dijalog s Mitropolijom, ali oko primene tog akta.\nŠetnje su do sada održavane širom Crne Gore, ali ne i na Cetinju.\nZakon o slobodi veroispovesti zategao je odnose između Srbije i Crne Gore i to zbog člana koji predviđa da sve verske zajednice, među kojima je i Srpska pravoslavna crkva, moraju dokazati da su pre 1918. godine bile vlasnice crkvene imovine, inače će im ona biti oduzeta.\nZbog usvajanja crnogorskog Zakona došlo je do hapšenja u crnogorskom parlamentu, incidenata u srpskom, protesta sveštenstva i građana, pa i navijača Crvene Zvezde u Srbiji, protestnih nota, ali i apela javnih ličnosti da je Crna Gora izložena pokušaju nasilne destabilizacije.


KOŠARKA: Veliki uspeh pionira Borca\nPioniri Borca ostvarili su veliki uspeh. Treću godinu zaredom potvrdili su da su u samom vrhu vojvođanske košarke, zauzevši drugo mesto u Regionalnoj ligi grupa B gde je još učestvovalo sedam ekipa iz južnog Banata.\nSamim tim što je osvojeno drugo mesto, Borac se plasirao među šest najboljih ekipa u Vojvodini.\nDo ovog uspeha odigrane su još tri utakmice tokom februara.\nDana 10. februara, Starčevci su ugostili komšije iz Omoljice, tim KK-a Mladost. Uovoj utakmici Starčevci su pokazali sav svoj kvalitet samo u prvoj četvrtini u kojoj su poveli sa 25:14. Ostale delove igre Borac je odigrao malo slabije ali je ipak na kraju rezultat glasio 68:50 za domaći tim (25:14; 16:14; 11:8; 18:14).\nZatim, 15. februara, naš klub je ponovo bio domaćin, ovoga puta ekipi KK-a Tamiš. I na ovoj utakmici naši mališani su u meč ušli lagano i opušteno i nisu dali svoj maksimum, što nije bilo dobro za ekipu. I pored loše igre pobeđena je ekipa Tamiša sa 77:48 (18:9; 16:12; 16:13; 27:14).\nNa kraju, 19 februara, usledilo je gostovanje u Opovu na kome se odlučivalo koja će ekipa proći dalje. Utakmica je odigrana u ne baš fer i u prilično nesportskoj atmosferi a zahvaljujući domaćinu koji nije organizovao utakmicu po pravilima. Međutim, i pored takve atmosfere naši momci su pokazali sportski duh i veliku borbenost, te na poluvreme se otišlo pri rezultatu 38:37 za domaćina. U drugom poluvremenu bila je prava “finalna“ igra te je Borac imao i par minuta lepe igre sa dosta koševa a i nekoliko trojki. Ali, bilo i loših momenata igre gde su Opovčani postizali poene iz polukontre. Borac je uspeo da smogne snagu i da svoj maksimum, te hladne glave završi utakmicu. Doduše, sa porazom od 64:55 ali i pored toga, Starčevci su se plasirali dalje zahvaljujući boljoj koš-razlici u prvoj utakmici. U nastavku takmičenja snage će odmeriti sa ekipama iz Novih Banovaca, Inđije, Kule i Lazareva.\nPioniri su odigrali i jednu prijateljsku utakmicu u Beogradu, na sportskom kompleksu na Dorćolu, sa ekipom KK-a Dinamik u kojoj su domaćini ubedljivo savladali naše mlade košarkaše.\nMlađi pioniri odigrtali su u Starčevu, 20 februara, utakmicu sa ekipom KK-a Virtus Basket. U lepoj i sportskoj utakmici gosti su se bolje snašli i pobedili sa 51:44 (15:7; 4:14; 8:16; 17:14).\nMore in this category: « ODBOJKA: Borac bez baraža za Superligu\tODBOJKA: Borba za drugo mesto »


Platforma Poljoprivrednog sajma – Saopštenje – Agroprofit\nHomeOstale temePlatforma Poljoprivrednog sajma – Saopštenje\n15. децембра 2020. Agroprofit Ostale teme 0\nUz apsolutnu zahvalnost za podršku i poverenje koje ste ukazali Novosadskom sajmu, izvinjavamo se zbog svih tehničkih problema na platformi expoonline.rs na kojoj je juče, 14. decembra, počeo Međunarodni poljoprivredni sajam.\nUsled korelacije faktora i drastičnog pada performansi renomiranog evropskog data centra, na koji smo tehnički oslonjeni, kao i istovremenog velikog interesovanja i broja posetilaca, došlo je do pada performansi platforme.\nSa maksimalnim profesionalizmom radimo na tome da danas do 19 časova stabilizujemo funkcionalnost platforme.\nNovosadski sajam će produžiti Međunarodni poljoprivredni sajam i posle 18. decembra, a trajaće dok ne budu realizovani svi programski segmenti.\nPotpuno svesni da je vreme doslovce novac, preduzećemo sve potrebne korake kako bismo posle prve onlajn manifetsacije Novosadskog sajma svi bili zadovoljni završenim poslovima.


I ove godine subvencije za bicikl | TV KANAL 9 NOVI SAD\nNaslovna EMISIJE I ove godine subvencije za bicikl\nI ove godine subvencije za bicikl\nVIDEO K9: Novosađani će i ove godine imati priliku za kupovinu novog bicikla uz subvenciju grada od 10.000 dinara, a prijave za udruženje koje će biti odabrano za podelu ovih sredstava počele su danas.\nGradska uprava za zaštitu životne sredine raspisala je javni konkurs za izbor udruženja koje će realizovati programsku aktivnost pružanja podrške za nabavku bicikla kao ekološki prihvatljivog transporta na teritoriji Novog Sada za 2022. Izabrano udruženje pripremiće javni poziv, otvoriti ga za građane i organizovati potpisivanje ugovora za dodelu subvencija, odnosno podelu subvencije u iznosu od 10.000 dinara.\nSugrađani koji ostvare ovo pravo imaće rok za kupovinu bicikla, nakon čega će im novac biti refundiran. Konkurs za izbor udruženja otvoren traje do 3. februara, a s obzirom na trajanje procedure iz iskustva od prošle godine, javni poziv za građane mogao bi biti raspisan od marta. Subvencionisanjem kupovine bicikla Grad pokušava da utiče na veću upotrebu ekološki prihvatljivijih vidova transporta, a za ovu namenu u budžetu je pripremljeno 20 miliona dinara za oko 1.800 subvencija i za troškove udruženja koje će realizovati ovu aktivnost.\nPravo na učešće na konkursu imaju registrovana udruženja građana iz Novog Sada, koja se bave zaštitom životne sredine ili promocijom biciklizma.\nPrethodni tekstInicijativa za spomen obeležja u gradu\nSledeći tekstObeležavanje 80. godina od novosadske racije


12.05.2020 u 21:00\nVikendom mladi provedu šest sati na internetu\nPre nego što je virus korona gotovo celu planetu stavio u socijalni karantin i internet promovisao u najsigurniji prozor u svet, već je postojao problem sa preteranim sedenjem ispred kompjutera. Pandemija je đake prinudila da prate nastavu od kuće, tako da je prosečno dete školskog uzrasta u Srbiji počelo da provodi tri sata dnevno na internetu, dok vikendom udvostruči vreme koje provodi u virtuelnom svetu pa to bude šest-sedam sati. Istraživanje „Deca Evrope na internetu 2020“ u kome su učestvovale 33 zemlje Starog kontinenta, takođe je pokazalo da je Srbija zemlja sa najvećim procentom dece koja koriste društvene mreže pre propisanog uzrasta od 13 godina – gotovo polovina naših mališana od od devet do 11 godina ima profil na „Fejsbuku” ili „Instagramu”. Međutim, iako većina mlađarije\n20.03.2020 u 20:33\nŽENEVA - Svetska zdravstvena organizacija ponovila je da koronavirus najteže pogađa stariju populaciju, ali je upozorila da od ove zarazne bolesti mogu da obole i umru i mladi ljudi. „Danas imam poruku za mlade ljude. Vi niste nepobedivi, ovaj virus može da vas stavi u bolnicu nedeljama ili čak da vas ubije”, rekao je na video konferenciji generalni sekretar SZO Tedros Adhanom Gebrejesus. Kako prenosi Rojters, on je mlade pozvao da izbegavaju gužve kako ne bi preneli virus starijim osobama. „Čak i ako se ne razbolite, izbor koji napravite o tome kuda idete mogao bi da napravi razliku između života i smrti za nekog drugog”, rekao je generalni direktor SZO, prenosi Tanjug.


Tanjug 23. avgusta 2019. 20:01\nPODGORICA – Evropska centralna banka (ECB) zatražila je od evropskih poslovnih banaka da ubrzaju pripreme za prelazak na korišćenje nove referentne kamatne stope koja se naziva €STR (euro short-term rate ili u prevodu – euro kratkoročna stopa).\nDo te promene dolazi nakon niza krupnih skandala vezanih uz nameštanje dosadašnjih poznatih referentnih stopa (Libor, Euribor, Eonia), zbog kojih su velike banke kažnjene milijardama dolara, a njihovi bivši zaposleni, koji su međusobno dogovarali stope, završili u sudnici ili zatvoru. Kako bi sprečila nove manipulacije, ECB je odlučila da razvije €STR, koji će verno održavati cenu prekonoćnog zaduživanja na evropskom finansijskom tržištu, prenosi „Investitor“.\nJedna od ključnih razlika između €STR-a i, na primer, dosadašnjeg Euribora u tome je što se za novu referentnu stopu podaci prikupljaju od čak 50 evropskih banaka, a pri formiranju Euribora prikupljali su se od samo 20 probranih banka, piše zagrebački Jutarnji list i dodaje da su ga, nakon prikupljanja podataka, izračunavali u kompaniji Global Rate Set Sytems Ltd, a ne u ECB, gde će se raditi kalkulacije €STR-a.\nReferentne kamatne stope izuzetno su važne jer služe za preračunavanje i određivanje cena na enormnom tržištu derivativa (finansijskih izvedenica), kredita i obveznica. U ECB-u su zabrinuti jer nIsu videli adekvatan nivo spremnosti za prelazak na €STR, te zbog potencijalne nepripremljenosti postoji potencijalna opasnost konfuzije, zabuna oko određivanja cene i posledičnih pravnih sporova između tržišnih učesnika.\nOd 2. oktobra, prema uputstvu ECB-a, promeniće se način na koji se računa Eonia, koja će u osnovi postati €STR uvećan za 8,5 postotnih poena. Kada bude prvi put objavljen na stranici ECB-a, €STR će reflektovati trgovinske podatke od 1. oktobra. Biće objavljivan svako jutro u 9.15, a ne poput Eonije veče pre. Eonia će u potpunosti prestati da se koristi do početka 2022, a tržišni učesnici već sada hitno moraju da počnu da ugrađuju €STR u milione postojećih ugovora koji definišu transakcije izvedenicama, kreditima i obveznicama.


U pripremi sporazum o slobodnoj trgovini Srbije i Ukrajine – SveVesti.net\nU pripremi sporazum o slobodnoj trgovini Srbije i Ukrajine\nOn se u Domu Narodne skupštine sastao sa predsednikom Poslaničke grupe prijateljstva sa Ukrajinom Stefanom Srbljanovićem, sa kojim je razgovarao o intenziviranju saradnje u svim oblastima od zajedničkog interesa za oba naroda.\nAmbasador Ukrajine je izrazio zadovoljstvo što poslaničku grupu prijateljstva sa Ukrajinom broji 24 narodna poslanika iz šest različitih poslaničkih grupa što, dodao je, govori o većoj zainteresovanosti narodnih poslanika u odnosu na prethodni saziv.\nInteresovao se za intenziviranje parlamentarne saradnje, kroz uzajamne posete i sastanke, kako članova poslaničkih grupa prijateljstava, tako i članova odbora za spoljne poslove i odbora za evropske integracije dva parlamenta, navodi se u saopštenju Narodne skupštine.\nNaglasio je da postoji prostor za unapređenje ekonomske saradnje, ali i ukazao na uzajamnu podršku u okviru međunarodnih organizacija, naglasivši da Ukrajina podržava teritorijalni integritet i suverenitet Srbije i da Kosovo i Metohiju smatra njenim sastavnim delom.\nAmbasador Ukrajine interesovao se za sanaciju otpada iz Potpećkog jezera, koje je usled otapanja snega i kišnice i zakrčenja reke Lim, postalo vodena deponija.\nSrbljanović je informisao ambasadora da je zahvaljujući ministarki za zaštitu životne sredine Ireni Vujović i rukovodstvu Srbije jezero očišćeno i sanirano.\nPodsetio je da je Lim reka koja protiče kroz Crnu Goru, Bih i Srbiju i dodao da sve države sprovode mere prevencije kako se ovaj slučaj ne bi ponovio.\nSrbljanović se složio sa stavom ambasadora da postoji prostor za unapređenje saradnje u svim oblastima, naročito u oblasti ekonomije, s obzirom na potencijale i interese dve zemlje.\nUkazao je na zajedničke istorijske činjenice koje povezuju dva naroda i podsetio da je u Novom Sadu otkrivena spomen bista ukrajinskom pesniku Tarasu Ševčenku.\nTakođe, izrazio je zahvalnost administraciji Ukrajine na podršci teritorijalnog integriteta i suvereniteta Srbije i stavu Ukrajine o nepriznavanju jednostrano proglašene nezavisnosti Kosova.\nTakođe, naglasili su da će se založiti za realizovanje sporazuma o slobodnoj trgovini dveju zemalja, koji je u pregovorima, kao i da Narodna skupština u skorije vreme ratifikuje sporazum o bezviznom režimu za boravak državljana obe zemlje u trajanju do 90 dana, dodaje se u saopštenju.\nPrevious Unapređeni politički i ekonomski odnosi Srbije i Turske\nNext Božović: Radim kao ambasador Srbije, ali iz Beograda


Građani negoduju zbog prodaje parcele kod Spensa - Novi Sad\nGrađani negoduju zbog prodaje parcele kod Spensa\n18:04:00 08.04.2016, Komentara: 2\nNovi Sad - Nekoliko grupa građana i sportskih klubova nezadovoljno je zbog toga što Grad prodaje parcelu pored Spensa kako bi tu bio izgrađen poslovni objekat. Parcela se nalazi na uglu Bulevara oslobođenja i Bulevara cara Lazara i obuhvata ragbi, teniske, pomoćne atletske i terene za discipline bacanje koplja, kladiva i kugle, kao i parking sportskog centra Spens.\nAtletski klub Vojvodina trenutno nema alternativu gde bi mladi mogli da treniraju. Stevan Zorić, predsednik Atletskog kluba Vojvodina, kaže da bez terena ne mogu da organizuju nijedno takmičenje.\n"Sad je u nadležnosti Grada da pronađe alternativu jer prodaja te parcele umnogome oduzima funkcionalnost Atletskom klubu Vojvodine. Rekli su da će nas izvestiti u roku od mesec dana koje su alternative, ima ih tri, ali kad oni odaberu koja je prava i koja nama najviše odgovara, onda će pristupiti realizaciji", kaže Zorić.\nAtletičari i fudbaleri tamo su svakodnevno, dnevno tu trenira oko 250 dece i mladih, a kada se organizuju posebni događaji bude ih i mnogo više.\nZato se grupa građana okupila na Fejsbuk stranici "Spasimo Spens". Kažu da su gradnju "Spensa" Novosađani plaćali samodoprinosom, ulagali su delove plata u izgradnju tog kompleksa, pa ne žele da se parcela pored stadiona proda privatniku. Želeli su da ostanu anonimni, jer kako kažu, misle da bi mogli da ugroze svoja radna mesta.\n"Nemamo plan, ni organizaciju - sve se svodi na par entuzijasta koji su pokrenuli stranicu u nadi da će se pokrenuti revolt u narodu. Volimo sport i deca nam treniraju na tim terenima. Zemljište oko sportskog kompleksa Spens pripada nama građanima Novog Sada. Ne dajmo ono sto je naše, ne dajmo da nam unište mesto na kom su se podigle generacije Novosadskih sportista", pišu aktivisti stranice "Spasimo Spens".\nParcela koja će biti prodata ima skoro 33.000 kvadratnih metara, a početna cena iznosi više od 2.5 milijarde dinara. Indeks izgrađenosti predstavlja odnos između veličine parcele i ukupnog broja kvadrata koje će investitor izgraditi, što je u ovom slučaju je 3,5. Arhitekta Aleksandar Bede objašnjava da će parcela biti veoma iskorišćena.\nProdase sve zivo, ovde na sajmistu isto tako su dali privatniku terene za fudbal..lopovi..da bar nesto izgrade neki teren da ljudi mogu da se bave sportom, kao stoku nas tretiraju..Novi Sad postaje sve losije mesto za zivljene, strasnooo..\npre 6 godina , *.adsl.eunet.rs\nPa samo neka svi glasaju za sns


Đurđev danak, u Gacku "Hajdučki sastanak" (FOTO) - Moja Hercegovina\nPočetna / Đurđev danak, u Gacku “Hajdučki sastanak” (FOTO)\nĐurđev danak, u Gacku “Hajdučki sastanak” (FOTO)\n15. Maja 2017. 9:34\nGACKU – Na Trgu Save Vladislavića u Gacku juče se odigrao nesvakidašnji događaj pod nazivom “Hajdučki sastanak”.\nUz karakterističnu odjeću i ikonografiju Rusije i Srbije, pred oko dvadesetak znatiželjnika, na svjetlo dana su izašli hajduci, jataci i kozaci sabrani pod pokroviteljstvom gatačke “Prosvjete” i Udruženja domaćina Istočne Hercegovine da imenuju vrhovnog atamana za Republiku Srpsku.\nVrhovnom atamanu kozačke vojske Stevu Vraniću i kozačkom atamanu Novaku Raju Šljivančaninu pristigli hajduci podnijeli raport o stanju u svojim redovima. Potom su imenovali Zorana Gajića, višeg policijskog inspektora iz Ritešića kod Doboja, za atamana za Republiku Srpsku.\nHajduci predaju raport kozacima (FOTO: Moja Hercegovina)\nInače, Gajić je u javnosti poznat kao inicijator pomalo bizarnog performansa u kojem je u nekoliko gradova u RS priređen prijem za biste Vladimira Putina i cara Nikolaja Drugog Romanova.\nPrema riječima vrhovnog atamana Vranića, kozaci u Srbiji dobijaju značaj koji im pripada i trenutno imaju 26 kozačkih stanica. Od novog atamana u RS očekuju da i na ovom prostoru dožive ekspanziju citirajući Putinovu misao da su “kozaci nit pravoslavlja čiji je zadatak da povežu pravoslavne zemlje baveći se ekonomijom i kulturom”.\nZa svega pet godina djelovanja u Srbiji Savez kozaka je uspio da okupi preko hiljadu ljudi, istakla je dr Verica Živković iz Beograda, major u kozačkoj vojsci, koja je zadužena za afirmaciju zdravstvenog turizma Srbije u Rusiji.\nDr Verica Živković (FOTO: Moja Hercegovina)\nZa nju je kozaštvo način življenja i vaspitavanja mladih naraštaja, a u planu je da se kozački pokret prošri na cio prostor Balkana. Makedonija je sljedeća na redu.\nOznakehajduci kozaci sastanak\nUdruženje ”Nera” uputilo zahtjev načelniku Ognjenu Milinkoviću i odbornicima SO Gacko – Ličnim primjerima dokažite da volite životinje!


Prodaja novih automobila u Srbiji skočila 28 odsto, za premijum proizvođače nema zime\nIzvor: B92, 05.Avg.2021, 13:56\nU Srbiji je u prvih šest meseci prodato 15.489 novih automobila, što je 28 odsto više u odnosu na isti period prošle godine, izjavio je za Tanjug predsednik Srpske asocijacije uvoznika vozila i delova Milan Belin.\nKovid kriza nije uticala na prodaju automobila iz premijum segmenta i tražnja za njima je bila kao i svake godine, pa su tako u prvom polugodištu 2021. prodata, na primer, 642 Mercedesa, 312 Audija, 69 Land Rovera, 60 Porschea i 443 BMW automobila.\nBelin kaže da je prošla godina bila specificna zbog "zatvaranja" od marta do maja, kada je prodaja praktično bila onemogućena.\n"Tradicionalno na našem tržistu najatraktivniji modeli su FIAT i Škoda, a u segmentu privatnih kupaca Kia je dosta interesantna" naveo je on.\nKada je reč o premijum brendovima, predsednik Asocijacije uvoznika vozila i delova kaže da vodeću ulogu imaju Mercedes, Audi, Jaguar Land Rover i BMW, koji imaju svoju stalnu klijentelu.\nŠto se tiče njihove prodaje, kako je rekao, nije zabelezen ni pad ni rast u odnosu na prethodni period. Ti automobili se generalno dobro kotiraju i prodaju u Srbiji, dodao je Belin.\n"Srbija ima interesantno tržište, jer bez obzira na uslove života, premijum automobili pored visoke cene nalaze svoje kupce i možemo da ih vidimo na ulicama iz dana u dan sve više", rekao je Belin.\nOčekuje se da će, ako sve bude kako treba što se tiče epidemiološke situacije, sledeća godina biti mnogo kvalitetnija i bolja, kada Srpska asocijacija uvoznika vozila i delova planira da realizuje Sajam automobila u Beogradu, kojeg nije bilo dve godine.\n"Ono što je spečifično, a tiče se uvoza novih automobila, jeste to da na tržistu cele Evrope postoji manjak automobila, jer većina evropskih proizvođača zavisi od kineskih proizvođača mikročipova, kojih nema dovoljno na tržištu", objasnio je Belin za Tanjug.\n"Normalizacija na tržištu, prema predviđanjima, neće se desiti pre kraja ove ili početka iduće godine, pa nas sada najviše brine ova situacija u kojoj imamo kupce, a nemamo dovoljno veliki izbor novih automobila", objasnio je Belin.\nIzvor: Radio 021, 05.Avg.2021


Apple do 2023. godine planira da pređe na svoju 5G opremu – Sandžaklija\nS obzirom na izazove koje su Apple i Intel imali implementirajući 5G modem, nije iznenađujuće što je Apple-u potrebno određeno vreme da razvije sopstvene čipove.\nApple-ova kupovina Intelovog 5G modemskog sistema za pametne telefone u 2019. godini mogla bi početi da donosi dividende do 2023. godine. Procenjuje se da će se prvi iPhone uređaji koji koriste Apple-ove 5G čipove pojaviti najranije 2023. godine. Kompanija će se do tada osloniti na Qualcomm i njegovu isporuku modema za najmanje još nekoliko generacija iPhone-a.\nQualcomm ostaje glavni dostavljač 5G čipova do 2023.\nU izveštaju analitičara Ming-Chi Kuo-a predviđa se da će iPhone usvojiti Apple-ov sopstveni dizajn 5G čipova najranije do 2023. godine. Kako je prodaja Android-a na svetskom tržištu 5G telefona spora, Qualcomm će biti prisiljen da se takmiči za više porudžbina kako bi nadoknadio gubitak Apple-ovih narudžbi. S obzirom na izazove koje su Apple i Intel imali implementirajući 5G modem, nije iznenađujuće što je Apple-u potrebno određeno vreme da razvije sopstvene čipove.\nApple trenutno koristi Qualcomm modem Snapdragon X55 u sadašnjim iPhone 12 modelima, a očekuje se da će koristiti modele X60 i X65 u narednim serijama koji izlaze 2021. i 2022. godine. Jednom kada se kompanija prebaci na sopstvene modeme, postoji pretpostavka da će Apple smanjiti ograničenja u snabdevanju a time i cene 5G modema, čineći tehnologiju izvodljivijom i za pametne telefone nižeg ranga.


KINEZI ZATRPALI AMBASADU SRBIJE U PEKINGU ZAHTEVIMA DA NAM UPUTE POMOĆ: Okidač je bila VUČIĆEVA IZJAVA!\nIlustracija, Foto: EPA / ALEX PLAVEVSKI\nKineski građani pozvali su srpsku ambasadu u Kini da uspostavi kanal za prikupljanje sredstava, jer su mnogi izrazili želju na društvenim medijima da doniraju medicinsku pomoć Srbiji kako bi pomogli u borbi protiv COVID-19\nObjavljeno: 18.03.2020. 11:58h\nSrpska ambasada u Kini otvorila je svoj službeni račun Sina Veibo 18. marta, na zahtev mnogih kineskih građana koji su očajnički tražili načine da doniraju za Srbiju usled pandemije COVID-19.\n- Ambasada Srbije u Kini ceni zabrinutost kineskih građana u vezi sa COVID-19 u Srbiji. Duboko smo impresionirani i dirnuti vašom podrškom - kaže ambasada u svom postu.\nKinesko-srpsko prijateljstvo traje 65 godina, otkako su Kina i bivša Jugoslavija formalno uspostavile diplomatske veze 2. januara 1955. godine.\nKineski građani pozvali su srpsku ambasadu u Kini da uspostavi kanal za prikupljanje sredstava, jer su mnogi izrazili želju na društvenim medijima da doniraju medicinsku pomoć Srbiji kako bi pomogli u borbi protiv COVID-19.\n- Srbija je Kini bliski prijatelj i čvrsto ćemo stajati sa njima u borbi protiv novog koronavirusa i pružiti im maske, zaštitne odeće, ventilatore i drugi medicinski materijal, kao i dodelu ekspertskih grupa - rekao je u utorak kineski ministar spoljnih poslova.\nPrva serija medicinske pomoći iz Kine stigla je u Beograd za vikend, koja je obuhvatala 1.000 kompleta za brze testove.\nKineski građani koji su pokrenuli donacije rekli su za Global Times da su razvili duboku naklonost kada su čuli za patnju "srpskih prijatelja" nakon što je predsednik Srbije Aleksandar Vučić u nedelju apelovao za pomoć Kine, dok je kritikovao EU zbog zabrane izvoza medicinskih pomagala. Vučić je rekao da je Kina jedina zemlja na svetu koja može da pomogne Srbiji, pošto je uveo vanredno stanje zbog epidemije.\nNjegova molba ubrzo je postala popularni hashtag koji je u poslednja 72 sata čitalo 620 miliona ljudi na Sina Veibo. Mnogi kineski građani, posebno grupa mladih studenata, pozvali su srpsku ambasadu da pitaju kako mogu donirati medicinska pomagala, i oformili su WeChat grupe da razgovaraju o planovima pomoći i prikupljanju donacija putem svojih društvenih veza.\nPrethodno je iranska ambasada u Pekingu primila 4 miliona juana (570, 841 dolara) u donacije u roku od 24 sata nakon što je prijavila manjak sanitetskog materijala na svom zvaničnom Veibo računu.\n- Vrlo sam jasan u istorijskim vezama naše dve zemlje i gvozdenom prijateljstvu koje se nastavlja, zbog čega sam više zabrinut za srpski narod zbog ove epidemije i njihovog nedostatka sanitetskog materijala - rekao je Mai Mai, 21-godišnji student koledža u utorak Global Timesu.\nSvake godine, 7. maja, Srbi i lokalni Kinezi u Beogradu polažu venac za kineske žrtve napada raketa NATO snaga 1999. godine na mestu originalne kineske ambasade u bivšoj Jugoslaviji.\nMinistar spoljnih poslova Srbije Ivica Dačić postao je prvi ministar spoljnih poslova koji je 26. februara posetio Kinu od izbijanja epidemije u Kini. Kineski državni savetnik i ministar spoljnih poslova Vang prokomentarisao je da je akcija Srbije dokaz neraskidivog gvozdenog prijateljstva između Kine i Srbije, primetivši da je Kina ponosna što ima dobrog prijatelja poput Srbije.\n- Nisam očekivao da će biti toliko korisnika Veiba koji pokušavaju naći način da pruže ruku srpskom narodu. Dakle, mi smo se okupili na mreži kako bismo uputili apel ambasadi - rekao je Mai.\nPOGLEDAJTE KAKO DANAS IZGLEDA VUHAN: Ovde je sve počelo krajem 2019. godine! (VIDEO)\nVUČIČ UPUTIO SNAŽNU PORUKU ZAHVALNOSTI KINESKOM NARODU: Predsednik se sastao sa ambasadorkom Čen BO\nBRNABIĆ: Moraćemo Kini da izgradimo spomenik samo za pomoć u ovoj situaciji!\nOva grupa studenata volontera prikupila je blagoslove kineskih grašanima u inspirativnom videu koji je poslan Srbima koji se bore tokom epidemije.\nPrema Vučićevim rečima, Srbija je do sada kupila 5 miliona maski od Kine i traži drugu medicinsku pomoć, poput respiratornih ventilatora, kako bi se pripremila za porast broja ozbiljnih slučajeva.\nKinaDonacijePomoćAleksandar VučićKoronavirusKorona virusKorona-viruscovid 19Covid-19\nmala heroina indije\nNOVI AMERIKANAC U PARTIZANU? Plejmejker na radaru crno-belih!


Svetska banka: Sadašnjim tempom Srbija stiže nivo EU za pola veka | Insajder\nSvetska banka: Sadašnjim tempom Srbija stiže nivo EU za pola veka\nRegion Zapadnog Balkana dostići će nivo razvijenih zemalja EU za 60 godina ako raste po sadašnjim stopama od tri odsto, dok bi Srbiji za to bilo potrebno 50 godina, ali bi joj u slučaju godišnjeg rasta od pet procenata bilo potrebno 20 godina, ocenili su danas stručnjaci Svetske banke.\nIzveštaj Svetske banke\nDa bi se ostvario brži rast potrebno je da Srbija nastavi reforme, odnosno poveća produktivnost i zaposlenost, kao i nivo ulaganja, a privredi stvore dodatni uslovi da postane konkurentna, rečeno je u Beogradu na predstavljanju jesenjeg ekonomskog izveštaja Svetske banke za region Zapadnog Balkana.\nPrema oceni ekonomiste u Svetskoj banci Lazara Šestovića, najveći izazovi u narednoj godini za vlasti će biti da budžet bude pod kontrolom, bez nepredvidivih velikih rashoda, nezavisno od toga da li će biti novog aranžmana sa MMF-om, da se povećaju investicije države u javnom sektoru, kao i da se kontroliše da li će i koliko povećana potrošnja uvećati uvoz i tako poništiti dosadašnje pozitivne efekte izvoza.\nKako je dodao, na budući rast mogu da utiču iznos kredita koji se odobravaju privatnim preduzećima, a koji je počeo da pada od sredine ove godine, nakon 20 meseci neprekidnog rasta, kao i kontinuirani pad uvoza mašina u 2017.\n"To nam signalizira šta bi moglo da se dešava u narednih godinu dana i to je jedan od parametara koji je uticao i na projekcije rasta u naredne dve godine i zašto je Srbija ispod proseka Balkana", rekao je Šestović pojasnivši da najveći deo rasta treba da dođe iz privatnog sektora i da je to jedan od razloga zašto je Svetska banka uzdržanija oko optimističnijih prognoza za Srbiju u naredne dve godine.\nProblem je, kako je naveo, i što je učešće države u privredi još uvek veliko, pa tako ima više od 600 preduzeća koji su u državnom vlasništvu i sva uzimaju deo javnih resursa koji bi mogli da se iskoriste za nešto drugo.\nPomak u reformama, sporiji od očekivanog\nŠestović je ocenio i da su reforme u javnom sektoru i kod javnih preduzeća sporije od očekivanog, ali da ima pomaka.\nKao pozitivne primere naveo je reformu Železnica Srbije, a smatra da su najbolji kandidati za sledeći ozbiljan potez Vlade Srbije rešavanje statusa Azotare, MSK i Petrohemije.\n"Očekujemo i porast u potrošnji javnog sektora, a u kombinaciji sa rastom zarada u privatnom sektoru, domaća potrošnja bi trebalo da se oporavi u 2018. godine", kazao je Šestović navodeći da će to biti "glavni podsticaj za rast u narednih nekoliko godina".\nSvetska banka srednjoročno gledano, prognozira i viši rast izvoza Srbije, ali će se, zbog porasta potrošnje i prihoda građana, deo toga preliti u uvoz.\n"Neto uticaj izvoza će biti niži nego u prethodne tri - četiri godine", smatra Šestović.\nU Srbiji relativno male investicije u poređenju s regionom\nStručnjak Svetske banke očekuje i da će doći i do povećanja investicija. Šestović je naveo da su investicije u Srbiji u proteklim godinama bile relativno male u poređenju sa ostalim zemljama istočne Evrope, precizirajući da je postojao jaz u nivou investicija od pet do šest procentnih poena.\nOn očekuje i povećanje kapitalnih rashoda koji su ostali na niskom nivou.\n"Izvršenje investicija infrastrukturnih projekata koji se finansiraju iz budžeta je zabrinjavajuće. Za devet meseci pad javnih investicija bio je 11 odsto", kazao je Šestović i dodao da Sbija ima veliki broj kredita potpisan sa međunarodnim finansijskim organizacijama, ali istovremeno i sopstveni novac iz budžeta, pa je teško shvatljivo da se nije više uradilo na primeni tih kapitalnih projekata.\nČestitke Srbiji na kontroli fiiskalne politike\nŠef kancelarije Svetske banke u Srbiji Stiven Ndegva smatra da će privredni rast Evropske unije pomoći i rastu bruto domaćeg proizvoda Srbije, a pozitivno će uticati i na privrede drugih zemalja regiona Zapadnog Balkana.\nOn je naglasio da za tako nešto moraju postojati pravi uslovi, zbog čega Srbija mora da nastavi sprovođenje reformi.\nNdegva je istakao da srpskim vlastima treba čestita i na dobroj kontroli u oblasti fiskalne politike, ali je nužno, kako je dodao, ubrzati reforme u oblasti javnih preduzeća.\nŠef Svetske banke u Srbiji zadovoljan je dinamikom kojom se odvija restrukturiranje i privatizacija, a na kritike da je to previše sporo, odgovorio je da vlastima treba više vremena za tako složene procese.\nKosovo će imati najveći ekonomski rast u 2017. na Zapadnom Balkanu\nKosovo će u 2017, prema procenama Svetske banke, imati najveći ekonomski rast od 4,4 odsto bruto domaćeg proizvoda (BDP).\n"Ekonomije Zapadnog Balkana imaće u 2017. rast bruto domaćeg proizvoda od 2,6 odsto BDP-a, a najveći rast imaće Kosovo, Albanija i Crna Gora. Na Kosovu se predviđa da će se ekonomski rast sa 3,4 odsto u 2016. povećati na 4,4 odsto BDP-a u 2017. godini. Taj rast je rezultat investicija, potrošnje i izvoza", rekla je na konferenciji za novinare direktorka Svetske banke za Zapadni Balkan Linda Van Gelder.\nPrema izveštaju Svetske banke, stabilan rast imala je Bosna i Hercegovina, dok je ekonomski rast u Srbiji i Makedoniji smanjen.\nPrema njenim rečima, politička kriza tokom ove godine je omela ekonomski rast Makedonije, dok je razlog za slabiji rast u Srbiji bila oštra zima, a potom suša.\nVan Gelder je navela da se svih šest država regiona, suočavaju sa izazovima stvaranja novih radnih mesta.\n"Posle gotovo deset godina zapošljavanje je vraćeno na nivo iz 2008. godine u svim zemljama sa izuzetkom Bosne", kazala je ona.


Na ovogodišnjim parlamentarnim izborima učestvovalo je za 10 posto više kosovskih Srba od onih iz 2014. Prema informacijama OEBS-a, koji je posredovao u procesu sakupljanja glasova, na Kosovu je glasalo 47.500 birača.\nEvo kako građani Severne Mitrovice komentarišu rezultate izbora u Srbiji:\nGrađani Severne Mitrovice o izborima u Srbiji\nBivši potpredsednik Skupštine Kosova Petar Miletić kaže da su rezultati izbora u Srbiji očekivani, te da ne očekuje neke bitne promene, pa ni u odnosima sa Kosovom s obzirom da će biti isti premijer, sa sličnom vladom.\n“Mislim da će Vlada imati komotnu većinu da sprovede sve što je zamislila kada su u pitanju Kosovo i briselski dijalog. Očekujem da će se tome pridružiti i deo neke buduće opozicije. Kosovski Srbi su naravno zainteresovani za sve procese koji se dešavaju u Beogradu i ja mislim da je ova izlaznost normalna stvar, jer ljudi žele da iskoriste svoje pravo glasa, s kojim su hteli kao prvo da ispune građansku dužnost i kao drugo da utiču na političke procese koji se u Beogradu dešavaju“, kaže Miletić.\nBivši jugoslovenski funkcioner, advokat i analitičar Azem Vlasi u razgovoru za RSE ističe da ne očekuje promene u odnosima Kosova i Srbije sa novom srpskom vladom.\nVlasi ocenjuje da su rezultati glasanja u Srbiji pokazali prestrojavanje istih političkih snaga iz ’90-ih, ali u nekoliko različitih boja.\nIako Aleksandar Vučić pokazuje spremnost da Srbiju okrene prema Zapadu, dodaje Vlasi, oko njega se nalaze ljudi koji će mu otežati da tako nešto postigne, radikali su isti kao i ’90-ih, dok za one koji su srušili Slobodana Miloševića nema više mesta.\nSrpska napredna stranka i Vučić su ono što su nekada bili Socijalistička partija Srbije i Milošević, ali u novim okolnostima sa izvesno promenjenom politikom, ali ne i sa promenjenom suštinskom političkom filozofijom, dodaje Vlasi.\n“Vučić je čovek koji je do sada pokazivao ozbljine znake da je spreman učiniti nešto da promeni kurs Srbije i da je okrene prema Zapadu, ali on je okružen takvim političkim ambijentom da mu je teško to postići. Prvo, SNS nije monolitna stranka, Vučić unutra svoje stranke ima više proruskih, proistočno orjentisanih ljudi, nego što ima onih koji su prozapadno orjentisani. Više ih ima protiv NATO-a, a za savez sa Rusijom. Ali, stranka je sada dobila glasove na njegovo ime i videćemo kako dalje, ali manje-više biće kao i do sada“, kaže Vlasi.\nOvakav izborni rezultat, dodaje on, govori da je Srbija manje-više onakva kakvu je otkrio, pa i stvorio, Slobodan Milošević. Vlasi, međutim, skreće pažnju da Srbija kao takva više ne može da napada susedne narode kao što je to bilo u vreme Miloševića, ali ona ipak zadržava prepotentan i arogantan odnos.\n“Sada kažu kako hoće normalizaciju odnosa, ali traže da svi na koje je Srbija nasrnula poštuju Srbiju ovakvu nepromenjenu. Bosnu i Hercegovinu Srbija i Vučić otvoreno ignorišu i daju nade srpskom entitetu i ekstremistima da mogu jednog dana rasturiti BiH. Veličaju se ratni zločini, ratni zločinci se slave kao heroji. Tako da u regionu imamo takvo stanje da je Srbija ostala ista i ostalo nam je svima da se nadamo da Srbija nikada više neće imati ni onu snagu ni onu priliku da nasrne na druge kao što je u ono vreme. A i da hoće ne može, jer više nisu isto što su bile ni Hrvatska, ni BiH, ni Kosovo“, ocenjuje Vlasi.\nU odnosima Kosova i Srbije on ne očekuje promene. Kaže da se radi o snagama koje nastavljaju raniju politiku prema Kosovu sa istom retorikom, ali bez ikakvih šansi da ostvare svoje ciljeve prema Kosovu.\n“Manje-više nastaviće se ista priča, ali to o normalizaciji odnosa je prazna floskula, jer nema normalizacije između Kosova i Srbije dok to ne podrazumeva normalizaciju međudržavnih odnosa, a to znači međusobno priznavanje. Da se stalno priča kako je Kosovo južna pokrajina, kako je Kosovo Srbija i kako Srbija nikada neće priznati Kosovo, a da glume normalizaciju odnosa – to je čista farsa. Ali ako stvarno Srbija hoće u EU, onda kada ispuni sve prethodne uslove na putu članstva u EU, na pragu samoga članstva moraće da prizna Kosova, jer u EU nema država koje nisu međusobno priznate ili koje imaju međusobne teritorijalne ustavno-pravne sporove ili sporove sa granicom. To što se Srbija vadi na pet članica država koje nisu priznale Kosovo, nije isto, jer te države nemaju teritorijalnih pretenzija prema Kosovu, nego to nisu uradile zbog unutrašnjih odnosa“, zaključio je Vlasi.\nVlasija ne čudi veliki odziv birača na Kosovu, iako ne veruje u brojke o izlaznosti na Kosovu koje je saopštio OEBS.\n“Kosovski Srbi veruju lažima iz Srbije i što je više laži kako Srbija ih neće ostaviti, kako neće prekinuti da brine o njima, oni nemaju drugu nadu, uzdaju se uz Srbiju i glasaju za njih, i tu nema ništa za čuđenje. Sve je to normalno“, navodi.


Promocija nove pesme Tamare Filipović "Fenix" u Top Night-u | Beograd Noću Promocija nove pesme Tamare Filipović "Fenix" u Top Night-u | Beograd Noću\nPromocija nove pesme Tamare Filipović „Fenix“ u Top Night-u\nPoznati, Top Night, vesti • 23. Decembar 2014.\nDok se njena duetska pesma sa Đusom "Prošlo me je sve" bliži brojci od četiri miliona pregleda, Tamara Filipović ne miruje već aktivno radi na novim muzičkim projektima.\nFotografisano u Klub Top Night\nVišemesečnu medijsku pauzu iskoristila je za snimanje nove pesme pod nazivom "Feniks" koju su uradili proslavljeni Marina Tucaković i Damir Handanović. Elem, kako bi promocija nove pesme bila adekvatna,\nTamara je odlučila da je odmah ekranizuje, a snimanje spota se organizovalo na 25. spratu poslovnog centra "Ušće" u kome su prisustvovali njeni najvatreniji fanovi.\nPromocija ove pesme je upriličena upravo sinoć u klubu Top Night, koja je ujedno bila i Tamarin mini koncert. Pogledajte ko je sve od poznatih ličnosti pružio podršku ovoj pevačici. Među njima bili su Tamarina dugogodišnja prijateljica, voditeljka televizije Pink, Marija Lazić, Cvija, Ćemo, Aleksandar Milić Mili i mnogi drugi...\nPodsetimo, Tamara je bila 14 godina na mestu šefa kabineta rektora Megatrend univerziteta, ali je zbog brojnih obaveza napustila ovu obrazovnu ustanovu.\nOvog petka u Top Night-u očekuje vas neverovatni muzički program za koji će biti zaduženi popularni Miloš Radovanović i prelepa Jelena Jovanović! Top žurka u Top Night-u sa promocijom Absolut vodka+3x đus+3x lemar za tričavih 6900 dinara.\nBesplatnu rezervaciju možete izvršiti putem vašeg omiljenog vodiča kroz noćni život prestonice – beogradnocu.com, odnosno putem našeg korisničkog Call Centra 063 33 33 44 ili 063 34 34 33 ili Online.


U Zapadnu Evropu SRBI mogu samo iz NUŽDE i uz KARANTIN, a evo kada su mogući "LABAVIJI" uslovi za ulazak! - Naši u svetu\nObjavljeno 18/05/21 u 12:00\nItalija je ukinula karantin za sve putnike iz zemalja članica Evropske unije, Velike Britanije i Izraela. Negativan test na koronavirus je i dalje obavezan. Srbija od 16. maja više nije na spisku „visokorizičnih zemalja“ i nalazi se na listi „rizičnih“ zemalja u Nemačkoj, piše “Blic”.\nZa ulazak u Nemačku sada je potrebno imati – ili potvrdu o revakcinaciji ili negativan test na prisustvo virusa (antigenski ili PCR) ili potvrdu o preležanom Kovidu-19.\nNe priznaju “Kineze” i “Ruse”\nU Francusku samo “iz opravdanih razloga”\nHelikopteri NATO-a preleću Austriju: Učestvuju u vojnoj vežbi “Odbrana Evrope 21”


Tri vodeće kompanije u crnogorskom elektroenergetskom sistemu preduzele su korake ka osnivanju berze električne energije u toj zemlji, rekla je ministarka ekonomije Crne Gore Dragica Sekulić.\nElektroprivreda Crne Gore (EPCG), Crnogorski operator tržišta električne energije (COTEE) i Crnogorski elektroprenosni sistem (CGES), kao osnivači, već su preduzeli određene aktivnosti za odobravanje ugovora o osnivanju, donošenje statuta, uplatu osnivačkog kapitala i izbor predstavnika u odboru direktora berze, rekla je Dragica Sekulić za dnevnik Pobjeda.\n“Nakon što ugovore potpišu ovlašćeni predstavnici, počeće registracija berze kod Centralnog registra privrednih subjekata. Odlukom upravnih odbora ovih kompanija obezbeđena su sredstva za budući rad berze, za koju su već obezbeđene prostorije”, rekla je Dragica Sekulić koja je imenovana za ministarku ekonomije u vladi formiranoj krajem novembra 2016.\nOna je na tu funkciju došla sa mesta direktorke Direktorata za energetsku efikasnost u Ministarstvu ekonomije i predsednice upravnog odobra COTEE na kome je bila od avgusta 2016. Takođe je i šef pregovaračke grupe za poglavlje 15 – Energetika u pregovorima o članstvu Crne Gore u Evropskoj Uniji.\nPrethodna vlada Crne Gore je početkom novembra 2016. usvojila plan da se u 2017. uspostavi berza električne energije čiji osnivači će biti COTEE, CGES i EPCG. Prema tom planu, te kompanije će zaključiti ugovor o osnivanju društva sa ograničenom odgovornošću koje će uspostaviti berzu električne energije u Crnoj Gori.\nKorak ka regionalnom povezivanju\nMinistarka ekonomije Crne Gore je podsetila da je na samitu Zapadnog Balkana u Beču, održanom u avgustu 2016, odlučeno da zemlje Zapadnog Balkana uspostave regionalno energetsko tržište kroz uspostavljanje nacionalnih energetskih berzi, a koje će se na kraju integrisati u jedinstveno evropsko tržište.\nDragica Sekulić je rekla da je tržište električne energije Crne Gore malo i da se puna likvidnost berze očekuje u povezivanju sa regionalnim tržištima. Istakla je da iskustvo zemalja u regionu pokazuje da je optimalno rešenje povezivanje više berzi, kako zbog trgovine, tako i zbog ulaska kompanija u vlasnički udeo berze.\nPovodom najavljenog ulaska EPCG na srpsku berzu električne energije (SEEPEX), Sekulić je navela da sada EPCG indirektno plasira svoju energiju na berzama SEEPEX (Srbija), HUPX (Mađarska) i BSP (Slovenija).\n“Direktno učestvovanje na berzama obezbeđuje svakom učesniku efikasnost, transparentnost i sigurnost trgovine”, rekla je Sekulić i dodala da ulazak EPCG u SEEPEX dodatno dobija na značaju ako se ima u vidu očekivanje da se ova berza poveže sa HUPX-om i ostalim berzama u regionu.\nPodsticaj otvaranju tržišta i konkurenciji\nDragica Sekulić je istakla da će uspostavljanje berze voditi ka otvaranju veleprodajnog tržišta struje za konkurenciju.\nOcenila je da su stvorene sve pretpostavke da u Crnoj Gori zaživi konkurencija u domenu elektroenergetike i da tržište električne energije zaista bude otvoreno. Doneti su novi zakoni o energetici i o prekograničnoj razmeni električne energije, uz set podzakonskih akata, dok je Crnogorski elektrodistributivni sistem (CEDIS) izdvojen iz EPCG.\n“Rezultat je porast interesovanja, pa je Regulatorna agencija za energetiku već izdala četiri nove licence za snabdevanje električnom energijom”, rekla je Sekulić.\nTržište električne energije u Crnoj Gori je zvanično liberalizovano od 1. januara 2015, ali je i posle toga EPCG ostao jeidini aktivni snabdevač strujom.\nMinistarka ekonomije Crne Gore je ocenila I da je postavljanje podvodnog kabla između Italije i Crne Gore od velikog značaja za crnogorsko već i regionalno tržište, odnosno da će povećati promet na berzi električne energije, kao i potražnju i ponudu iz Italije, i doprineti i povezivanju sa EU.\nProjekat interkonekcije Crna Gora–Italija treba da bude završen krajem 2018. godine, a kabl će imati nominalni kapacitet od 1.000 megavata (MW). Crna Gora će imati 20 odsto prenosnih kapaciteta kabla.\nTagovi: CEDIS, CGES, Dragica Sekulić, EPCG, HUPX, SEEPEX\nPočetna » Vesti » Električna energija » Crna Gora preduzima korake ka uspostavljanju berze električne energije


Amerikanci sebi pripisuju pobedu nad fašizmom - Sputnjik Srbija\n07:56 24 Jun 2021\nAmerikanci sebi pripisuju pobedu nad fašizmom\n12:59 08.05.2016 Preuzmite kraći link\nIako se godišnjica pobede nad nacističkom Nemačkom u SAD praktično ne obeležava, dok je u Rusiji 9. maj jedan od najvažnijih praznika, većina Amerikanaca smatra da je upravo njihova zemlja pobedila Hitlerovu vojsku, piše list „Vašington post“.\nKako navodi list, prosečni američki građanin smatra da je Crvena armija u Drugom svetskom ratu učestvovala isključivo kao ispomoć američkoj vojsci.\nMeđutim, za građane Rusije Dan pobede ima izuzetno veliki značaj jer su se posledice rata osetile u praktično svakom domu, a istoričari i dalje ne mogu da se dogovore koliko je tačno Rusa poginulo.\n„Vašington post“ takođe navodi da je Dan pobede za građanina Rusije nešto mnogo važnije od najobičnije parade, kojom se ovaj dan obeležava.\npobeda nad fašizmom, Dan pobede\n07:50 Nije pomogla ni pljačka sudija – srpske heroine pesmom „zapalile“ Valensiju /video/


Američki dnevni listovi analiziraju jučerašnji incident u Majamiju\nSvi vodeći američki dnevni listovi na naslovnim stranicama analiziraju jučerašnji incident u Majamiju kada je šerif na avionu Amerikan Erlajnza ubio jednog putnika koji je tvrdio da ima bombu. U njegovom prtljagu medjutim nije pronadjen eksploziv a njegova supruga tvrdi da je reč o mentalno obolelom čoveku.\nVašington Post piše da su neki kongresni lideri i eksperti pozdravili šerifov potez, dok drugi upozoravaju da otvaranje vatre na sumnjivog putnika može da izazove još opasnije posledice po civile u njegovoj okolini. Njujork Tajms za to vreme prenosi statistiku da mentalno oboleli gradjani imaju četiri puta veću šansu od prosečnih Amerikanaca da budu ubijeni u policijskim akcijama.\nNjujork Tajms takodje objavljuje rezultate ankete koju je sproveo sa mrežom CBS, a koja pokazuje da je ,posle meseci političke erozije, rejting predsednika Buša ponovo porastao zahvaljujući ekonomiji. Medjutim, njegov rad i dalje opterećuje rat u Iraku, budući da 52% ispitanika smatra da je Bušova administracija svesno obmanula javnost kada je objašnjavala razloge za rat.\nListovi širom SAD pozdravljaju uspeh naučnika sa Brod Instituta u Masačusetsu koji su dekodirali genetsku mapu psa, što je proboj u nauci koji može da pomogne i ljudima. LA Times piše da genom 12-godišnjeg boksera Taše otkriva velike sličnosti izmedju DNK pasa i ljudi. Mapa psećih gena pomoći će u lečenju i jednih i drugih, a uvid u genom psa takodje će pomoći da se objasni jedinstven odnos razvijen izmedju čoveka i psa od praistorije do danas.\nVašingtonsko mezimče, mladunče džinovske pande Tai Šan ponovo je na naslovnim stranama dnevnih listova u prestonici SAD, jer će od danas moći da ga vidi i šira javnost, odnosno stanovnici Vašingtona i turisti koji budu dovoljno uporni da dodju do vrlo traženih besplatnih karata preko Interneta ili u samom zoološkom vrtu.


novičok - 1\nKremlj: Osumnjičeni u slučaju "Skripalj" nemaju veze s Putinom\n16. 09. 2018 17:32\nMOSKVA - Aleksandar Petrov i Ruskov Boširov koje London optužuje za umiješanost u trovanje bivšeg agenta Sergeja Skripalja i njegove kćerke Julije u Saolzberiju nemaju nikakve veze sa ruskim predsjednikom Vladimirom Putinom, saopšteno je danas iz Kremlja.\n12. 09. 2018 17:06\nMOSKVA - Vladimir Putin izjavio da je Rusija identifikovala dva muškarca, osumnjičena da su otrovala bivšeg ruskog dvostrukog agenta Sergeja Skripalja i njegovu ćerku.\nSkripaljeva nećaka: Optužnica protiv Rusa moguća prevara\n06. 09. 2018 09:50\nMOSKVA - Bratanica bivšeg ruskog špijuna Sergeja Skripalja, Viktorija, upozorila je da ne bi trebalo uzimati zdravo za gotovo saopštenja britanskih vlasti.\nTestovi potvrdili – par je bio otrovan "novičokom"\n05. 09. 2018 08:30\nLONDON - Testovi su potvrdili da je par u britanskom gradu Ejmsberi bio izložen nervnom agensu novičok, saopštila je Organizacija za zabranu hemijskog oružja.\n24. 08. 2018 15:46\nVAŠINGTON - Američke sankcije protiv Rusije, zbog korišćenja nervnog agensa u napadu na bivšeg ruskog agenta i njegovu ćerku u Britaniji, stupiće na snagu u ponedjeljak, navodi se u zvaničnom obavještenju objavljenom u Službenom glasniku američke Vlade.


RTCG - Radio Televizija Crne Gore - Nacionalni javni servis :: Društvo :: Kotor neodvojivi dio državnog bića Crne Gore\nČESTITKA ĐUKANOVIĆA 20. 11. 2019. 08:54 >> 09:09 4\nKotor, grad velike istorije, bogate kulturne baštine i vjekovnog multietničkog sklada, neodvojivi je dio državnog bića Crne Gore, kazao je predsjednik Crne Gore Milo Đukanović u čestitki povodom 21. novembra Dana opštine Kotor.\nOn je čestitku uputio predsjedniku Željku Aprcoviću, predsjedniku Skupštine opštine Jovu Suđiću, odbornicima, učesnicima svečane sjednice i svim građanima Kotora uz najbolje želje za dalji uspješan rad.\n"Kotor, grad velike istorije, bogate kulturne baštine i vjekovnog multietničkog sklada, neodvojivi je dio državnog bića Crne Gore, trajni žig na njenoj evropskoj legitimaciji, po kojemu je, između ostalog, prepoznata u svijetu", kazao je Đukanović.\nTako je, dodaje, bilo i tokom slavne antifašističke borbe u kojoj smo prije 75 godina, zajedno s drugim jugoslovenskim narodima izvojevali slobodu, i na tim temeljima učvrstili državu koja je danas važan faktor regionalne stabilnosti, uvažena članica NATO i lider u pregovorima sa EU.\n"Takav položaj savremene Crne Gore u ovom vremenu sveopšteg prosperiteta našeg društva otvara nove mogućnosti da Kotor, kao grad pod zaštitom UNESCO, unaprijedi svoju turističku ponudu, i u tijesnoj saradnji lokalne uprave s Vladom i drugim državnim institucijama, racionalno valorizuje svoje neiscrpne resurse", kazao je Đukanović.\nTo nas, istakao je predsjednik, zajedno obavezuje da pažljivo sagledavamo planove daljeg razvoja, kako bismo novim generacijama ostavili u nasljeđe Kotor kao trajno dobro ne samo Crne Gore, nego čovječanstva.\nMilo Đukanović Dan opštine Kotor


Gijan: Živeće Gana i posle Rajevca\nNajbolji strelac fudbalske reprezentacije Gane Asamoa Gijan izjavio je da je iznenađen odlaskom srpskog stručnjaka Milovana Rajevca sa klupe tog nacionalnog tima, ali poručuje da život teče...\nMaradona: Dajem život za mesto selektora\nArgentinski trener Dijego Armando Maradona izjavio je da je spreman da da život da ponovo postane selektor "gaučosa".\nKasiljasova devojka isprozivala Ronalda\nLepa španska televizijska reporterka Sara Karbonero (25), devojka golmana Real Madrida i španske fudbalske reprezentacije Ikera Kasiljasa, otvoreno je kritikovala saigrača njenog momka Kristijana...\nAntić: Srbiji ću uvek biti na usluzi\nBivši selektor Srbije Radomir Antić izjavio je da ostaje na usluzi srpskom fudbalu i nakon raskida saradnje s Fudbalskim savezom Srbije.\nDijego Armando Maradona, koji je krajem jula podneo ostavku na mesto selektora Argentine izjavio je da je spreman da se vrati na svoj stari posao.\n"Orlovi" pali na 15. poziciju\nFudbalska reprezentacija Srbije ostvarila je mali pad na najnovijoj FIFA rang listi, pa je umesto dosadašnje 13. pozicije trenutno 15. selekcija na čitavom svetu.\nRajevac i zvanično napustio Ganu\nRajevac: Nisam potpisao\nTole, sada ćuti i plivaj!\nDejan Savićević, prvi čovek crnogorskog fudbala, kaže da je predsednik FS Srbije Tomislav Karadžić propustio lepu priliku da smeni Radomira Antića onog trenutka kada mu je FIFA potvrdila...\nMaradona preuzima Portugal posle smene Keiroša?\nBivši selektor fudbalske reprezentacije Argentine Dijego Maradona mogao bi da preuzme selekciju Portugala, koja je pre nekoliko dana otpustila Karlosa Keiroša, prenose portugalski mediji.\nŠakira - kako to rade popovi i časne sestre!\nFudbalska groznica prošla nije prošla tek tako - Svetsko prvenstvo je završeno pre oko dva meseca, a koliko je bilo značajan događaj i koliko su ga i neki Božji ljudi razumeli kao mogućnost da...\nUEFA rekla NE vuvuzelama!\nEvropska fudbalska federacija (UEFA), zabranila je unošenje vuvuzela na stadione za vreme Evropskog prvenstva i takmičenja u Ligi šampiona, prenose svetski mediji.


Održano dvanaesto kolo regionalne lige Bokserskog saveza Šumadije - KRAGUJEVAČKI SPORT\nOdržano dvanaesto kolo regionalne lige Bokserskog saveza Šumadije\nU organizaciji Bokserskog kluba „Radnički“, proteklog vikenda u Kragujevcu održano je poslednje, dvanaesto kolo regionalne lige Bokserskog saveza Šumadije. Tom prilikom obeležena je i 76-godišnjica postojanja kragujevačkog kluba, koji je tokom svoje slavne istorije osvojio pregršt trofeja i iznedrio veliki broj kvalitetnih boraca.\nPored takmičara iz Srbije, učestvovali su i bokseri iz Crne Gore, a više od 500 ljudi u „Jezeru“ moglo je da uživa u zaista kvalitetnim borbama.\nPre zvaničnog početka mečeva, dodeljena su priznanja legendarnom Slavku Sorgiću, počasnom predsedniku Radničkog, kao i Mirku Puzoviću i Milivoju Labudoviću, osvajačima evropskih i svetskih medalja. Specijalna priznanja uručena su i Bokserskom savezu Šumadije, kao i Miodragu Perunoviću za izuzetne rezultate u ovoj plemenitoj veštini.\nKragujevački takmičari ostvarili su zavidne rezultate. Najuspešniji su bili bokseri „Radničkog“ i „Lukača“ sa po dve pobede. Aleksandar Jovanović iz „Radničkog“ trijumfovao je u juniorskoj konkurenciji (do 50 kg), a njegov klupski kolega Dejan Dašić je u najboljoj borbi programa bio bolji od Miloša Terzića iz „Trstenika“. Novica Jovanović iz BK „Lukač“ pobedio je u konkurenciji juniora do 64 kg, dok je četrnaestogodišnji Nikola Perović nokautirao svog kolegu iz „Lukača“ Nektarijevića, u borbi školaraca do 65 kg.\nOdlično je boksovao i mladi Petar Mraović, član Bokserskog kluba „Kragujevac“, koji je u kategoriji školaraca do 48 kg savladao Živkovića iz „14. oktobra“.\nTitulu najboljeg u generalnom plasmanu posle dvanaest kola poneo je upravo kragujevački „Radnički“. Drugo mesto pripalo je „Miksu“ iz Prijepolja, a treće Bokserskom klubu „Lukač“ iz Kragujevca.\nPrevious Memorijal „Dragoslav Jakovljević Babea“ ove subote u „Jezeru“\nNext Kragujevački bokseri pet od pet!


! /Izetbegović: Nema dogovora sa Čovićem, a Dodik pričama o raspadu može izazvati rat / Radio Sarajevo\n03. 04. 2021. u 23:39:00 Radiosarajevo.ba\nPredsjednik SDA Bakir Izetbegović večeras je u intervjuu za Federalnu televiziju (FTV) rekao da nema pomaka u pregovorima oko Izbornog zakona sve dok Dragan Čović vodi ucjenjivačku politiku, a osvrnuo se i na ponovno dizanje tenzija Milorada Dodika.\n"Ambasador Nelson i ambasador Sattler od mene i Čovića očekuju da riješimo stvar koju 15 godina ne uspijevaju riješiti SAD, EU, domaći političari. SAD su imale problem s padom Aprilskog paketa – njihov autoritet je doveden u pitanje. Sa padom Fileovog modela je doveden u pitanje autoritet EU-a. To su uradili neogovorni političari u BiH i sad se čude što se međunarodna zajednica ne uključuje", istakao je Izetbegović.\nNa pitanje kada će krenuti – odgovara, da ovo s njim i Draganom Čovićem ne može dati rezultate.\n"Imamo interresornu grupu koja se formira, imamo zahtjev State Departmenta da se Predsjedništvo snažnije uključi. Ono treba voditi procese u BiH, nema pomaka kada smo Čović i ja u pitanju", naglasio je on.\nIstakao je kako SDA neće da sjedne da razgovara.\n"Nećemo da nama HDZ kaže da nećemo dobiti Vladu, popuniti Ustavni sud dok ne im izađemo u susret. U najmanje ruku, neka imenuju dva ministra u Vladu FBiH pa možemo krenuti", poručuje Izetbegović.\n"Nećemo ništa dogovoriti ako ne uklonimo asimetriju u nadležnostima Vijeća naroda RS i Doma naroda FBiH na način da Dom naroda štiti isključivo vitalni nacionalni interes", ističe Izetbegović i podsjeća da je to sadržano i u Komšićevom pismu.\n"OHR treba da se na dnevnoj bazi bavi situacijom u BiH, ne da dopusti da se odlikuju Karadžić i Plavišić, a kada SDA zagalami, onda da reaguje. Kada Čović kaže da se Izborni zakon može riješiti bez promjene Ustava – treba da mu kažu da ne moge biti izabrani niti Sejdić niti Finci ako je fiksirano da to budu jedan Bošnjak, jedan Hrvat, jedan Srbin. Nezavisna Republika Srpska i Herceg-Bosna nikada se neće desiti – mogu samo rat napraviti", kaže Izetbegović.\n"Na najavu Dodikovog spajanje funkcija predsjednika RS-a i člana Predsjedništa BiH nećemo pristati – to degradira sadašnju poziciju. Možemo ići samo naprijed, nećemo nazad", poručio je Izetbegović.\nTagovi: Bakir Izetbegović Milorad Dodik Dragan Čović BiH RS poruke reakcije Vlada FBiH


EU zadovoljna radom Euleksa na Kosovu | Glas javnosti\nPočetna > Politika > EU zadovoljna radom Euleksa na Kosovu\nLUKSEMBURG - Ministri spoljnih poslova Evropske unije saopštili su juče u Luksemburgu da su zadovoljni rezultatima koje je do sada postigla Misija Euleks na Kosovu i Metohiji, jer je, "u teškim okolnostima, podržala pravosuđe i tela za sprovođenje zakona".\nPrema ovoj proceni, Euleks je postigao napredak i kada je reč o "sprovođenju reformi vladavine zakona, uključujući podizanje optužnica i suđenja u osetljivim kriminalnim slučajevima", prenele su zapadne agencije.\nSavet ministara Euleksa istakao je i da ta misija ima specifičnu ulogu u jačanju stabilnosti u regionu "u skladu sa njegovom evropskom perspektivom".\nSavet je, takođe, izrazio podršku pristupu koji misija primenjuje u borbi protiv organizovanog kriminala i korupcije i pozdravio napore za povećanje prisustva i delatnosti misije na severu Kosova, uz ostale predstavnike EU, kao i kroz osnivanje "Kuće Evropske unije" u Kosovskoj Mitrovici.\nSavet je ponovo naglasio da će za sprovođenje mandata Euleksa na Kosovu biti potrebno da sve interesne strane budu usklađene, kao i da bude uspostavljena saradnja regionalnih partnera sa misijom i snažna podrška međunarodnih partnera.


Ne moraš da budeš rok zvezda da bi se tako osećao… Gradi se hotel u obliku gitare, Maroon 5 sviraju na otvaranju | Headliner\nHome»Fun»Ne moraš da budeš rok zvezda da bi se tako osećao… Gradi se hotel u obliku gitare, Maroon 5 sviraju na otvaranju\nHeadliner.rs / 29/05/2019 /\t0\t/\t926\nHard rok franšiza hotela i kazina poznata je po tome što svoje goste tretira kao prave zvezde.\nIzgradnja prvog hotela u obliku gitare čija je visina 120 metara, koštala je oko 1,2 milijarde dolara. Ovaj hotel je deo projekta Hard Rock Cafe kompanije vrednosti 3,7 milijarde dolara u sklopu kojeg će biti izrađena dva hotela na Floridi.\n– To će biti prva zgrada na svetu koja je projektovana kao autentična gitara. Ovaj hotel potvrdiće snagu našeg brenda – rekao je Džejms Džim Alen, direktor Hard rok internacionala.\nNajznačajniji deo hotela je koncertna dvorana koja ima 7.000 sedećih mesta. Iz hotela su rekli da godišnje planiraju da održavaju više od stotinu različitih događaja. Prvi koncert u ovoj dvorani održaće grupa Maroon 5, koja će nastupiti na otvaranju hotela 24. oktobra.\nTags:FloridagitaraHard Rock CafehotelMaroon 5\nUlaz slobodan, izlaz se naplaćuje... Izložba povodom 50 godina Alana Forda na Sava Promenadi


Kandidati za demokratsku nominaciju, biznismen Tom Stajer, senatorka Elizabet Voren, bivši potpredsednik Džo Bajden, senator Berni Sanders, bivši gradonačelnik Saut Benda Pit Butidžidž i senatorka Emi Klobučar\nŠestoro kandidata za demokratsku predsedničku nominaciju diskutovali su i razmenjivali kritike na napetoj debati u utorak uveče, u pokušaju da ubede birače u poljoprivrednoj državi Ajovi da baš oni imaju političko znanje i veštinu da pobede predsednika Trampa na novembarskim nacionalnim izborima.\nU vreme pojačane tenzije između SAD i Irana, senator Berni Sanders iz Vermonta, koji sebe naziva demokratskim socijalistom, hitro je napao spoljnopolitičke poteze favorita u trci za nominaciju Demokratske partije, bivšeg potpredsednika Džoa Bajdena. Sanders je kritikovao Bajdena zato što je 2002. godine, kao senator glasao da odobri američku invaziju na Irak, na osnovu obaveštajnih podataka da diktator Sadam Husein poseduje oružje za masovno uništenje - podataka koji su se pokazali netačnim, dok se Sanders protivio ratu u Iraku.\nSenator iz Vermonta izjavio je da je Bajden glasao za "najveću spoljnopolitičku grešku u istoriji zemlje." Bajden, koji godinama govori da je njegov glas o Iraku bio greška, odgovorio je da je, iako je pravio greške, kao potpredsednik Baraka Obame radio na tome da se kući vrati više od 150.000 američkih vojnika stacioniranih u Iraku.\n"Moramo da promenimo mentalitet da je odgovor za svetska žarišta slanje novih američkih vojnika u inostranstvo."\nBivši gradonačelnik Saut Benda u Indijani, Pit Butidžiž, jedini ratni veteran među učesnicima debate, rekao je da bi najbolje služio u ulozi glavnokomandujućeg jer su "pouke prošlosti za njega lične prirode." Bogati aktivista za zaštitu životne sredine Tom Stajer primetio je da Tramp "očigledno nema strategiju" prema Iranu i složio se sa Bajdenom da je potrebna međunarodna koalicija da bi se suzbile nuklearne ambicije Irana.\nOvo je bila sedma debata do sada, sa najmanjim brojem kandidata od početka demokratske trke i prva u kojoj su učestvovali samo beli kandidati. Crnački, latinoamerički i azijski kandidati su ili ispali iz trke zbog nedostatka novca i podrške, ili se nisu kvalifikovali za debatu. Demokrate u ruralnoj Ajovi prvi će glasati za nominaciju svog kandidata na stranačkim skupovima 3. februara.\nMože li žena da pobedi Trampa?\nVoren i Sanders su se oštro sukobili oko privatnog razgovora koji su vodili pre više od godinu dana, u kojem je Sanders, kako tvrdi Voren, doveo u pitanje da li žena može da pobedi Trampa na predsedničkim izborima. Sanders demantuje da je izneo takav komentar i rekao da niko ne misli da žena ne može da pobedi, podsećajući da je demokrata Hilari Klinton pobedila Trampa za skoro 3 miliona glasova 2016, ali je izgubila zbog sistema glasanja putem elektorskih koledža.\nOna je primetila da su muški kandidati na bini za debatu zajednički izgubili 10 izbora u svom životu dok su dve žene - ona i Klobučar - neporažene u svojim kampanjama.\nDžo Bajden, koji sada vodi svoju treću trku za predsedničku nominaciju svoje stranke, vodi u nacionalnim anketama ali zaostaje za drugim kandidatima u Ajovi i nekim drugim državama. Prema anketama proteklog vikenda u Ajovi, Sanders je na prvom mestu sa 20% glasova podrške. Voren je na drugom mestu sa 17%, Butidžidž na trećem sa 16% a Bajden je na četvrtom mestu sa 15% podrške.\nBerni Sanders imao infarkt, potvrdili lekari\nDemokratska trka - Bajden i Voren i dalje vode glavnu reč\nMilijarder i medijski mogul Majkl Blumberg razmatra ulazak u trku demokrata\nKamala Haris se povlači iz trke za predsedničku nominaciju demokrata\nBerni Sanders zvanično počeo kampanju za predsednika na skupu u Bruklinu


Održan završni sastanak za projektovanje Medicinskog Kampusa\nZavršna radionica tehničke pomoći za Izvedbeni projekat Medicinskog Kampusa održan je 3. decembra 2018. godine, u Konferencijskoj sali Hotela Vidović.\nNa završnom sastanku je predstavljen Izvedbeni projekat Medicinskog Kampusa koji će se naći na prostoru od 27.500 kvadratnih metara, pored Univerzitetsko kliničkog centra na Paprikovcu.\nPo završetku ove ove tehničke pomoći, projekat je spreman za implementaciju, koja je predviđena da počne u drugoj polovini 2019. godine, sa ciljem pružanja boljih usluga svim građanima i zdravstvenom osoblju Republike Srpske.\nProjekat će takođe olakšati pružanje bolje zdravstvene edukacije koja obuhvata spektar od dodiplomskih do postdiplomskih studija i razviće konkurentan Medicinski istaživački centar koji će se opredjeliti za regionalno i međunarodno priznanje Medicinskog fakulteta u Banjoj Luci.\n„Medicinski Kampus će pružiti integrativni pristup obrazovanju i edukaciji budućih medicinara, te će se na jednom mjestu nalaziti Medicinski fakultet, Centar za obrazovanje i istaživanje, Fakultet zdravstvenih studija i Srednja medicinska škola“ izjavio je za medije dekan Medicinskog fakulteta Ranko Škrbić.\nTokom sastanka predstavnici ustanova Univerzitetsko kliničkog centra Republike Srpske, Medicinskog fakulteta Univeziteta u Banjoj Luci i Srednje medicinske škole potpisali su Deklaraciju o upravljanju otpadom. Potpisivanje ove Deklaracije predstavlja preduslov realizacije projekta i potvrđuje zajedničku akciju ovih institucija po pitanju implementacije Integrisanog programa za upravljane otpadom na lokaciji Paprikovac.\n„To je jedna potkomponenta ovog projekta i hoćemo da potpišemo ovu Deklaraciju kako bi jačali svijest svih onih koji su zaposleni, studentima koji studiraju, pa čak i učenicima koji su u Srednjoj medicinskoj školi, o neophodnosti brige za medicinskim otpadom koji može biti veliki izazov“ rekao je Škrbić.\nKrajnji korisnici i sve zainteresovane strane su izrazile zadovoljstvo rezultatima projekta i istakli da će projekat značajno doprinijeti zdravstvenom i obrazovnom sektoru u Republici Srpskoj.


Usvojen Izveštaj o realizaciji budžeta i doneta Odluka o ukidanju 215 radnih mesta u javnom sektoru - YU eco radio i Televizija\nNaslovna / Politika / Usvojen Izveštaj o realizaciji budžeta i doneta Odluka o ukidanju 215 radnih mesta u javnom sektoru\nMiljana Crnogorac novembar 16, 2017\tPolitika Napiši komentar 126 Pregledi\nNa dvanaestoj sednici Skupštine grada doneta je Odluka o maksimalnom broju zaposlenih na neodređeno vreme u sistemu lokalne samouprave za 2017. godinu. Prema odluci Vlade Srbije maksimalni broj zaposlenih u Subotici sveden je na 2158 lica, što znači da će biti ukinuto 215 radnih mesta. Na današnjem zasedanju usvojen je Izveštaj o ostvarenju budžeta grada za prvih devet meseci ove godine, kao i Odluka o rebalansu budžeta za tekuću godinu.\nNa današnjoj sednici doneta je Odluka o maksimalnom broju zaposlenih na neodređeno vreme u sistemu lokalne samouprave, ovom odlukom predviđeno je ukidanje 215 radnih mesta. Odbornici su se složili da je u pitanju bolna tema, ali i da je racionalzacija neophodna. Predstavnici lokalne samouprave istakli su da je dogovoreno da gradska uprava podnese najveći teret te da se ugasi 50 radnih mesta, međutim da ni tamo neće mnogo ljudi ostati bez posla jer je većina radnih mesta nepopunjena. Odluku o tome kooja radna mesta će biti ugašena donela je komisija.\nIz Pokreta za građansku Suboticu poručuju da ne veruju da će racionalizacija biti sprovedena na, kako kažu, strateški i vizionarski način.\nRasprava među odbornicima povela se i oko pitanja realizacije budžeta za prvih 9 meseci tekuće godine. Predstavnici pozicije poručuju da su zadovoljni punjenjem budžeta, te da je devetomesečna realizacija za nekoliko procenata bolja u odnosu prethodnih nekoliko godina. Neki projekti su već realizovani, dok je realizacija nekih u toku. Sa druge strane deo opozicije smatra da nisu realizovani projekti predviđeni za ovu godinu, odnosno da realizacija nije ni započeta.\nMeđu tačkama dnevnog reda bilo je i donošenje Planova detaljne regulacije za nekoliko naselja, a doneta su i Rešenja o razrešenju i imenovanju članova Školskih odbora u nekoliko osnovnih i jednoj srednjoj školi.\nPrethodna Odbojkašice Spartaka šansu za popravni traze protiv Srema\nSledeća Subotica-trans: Sadnjom do očuvanja životne sredine


Predstavljanje Rok kampa za devojčice u Prostoru za POMAK | Za media\nRok kamp za devojčice biće predstavljen u Prostoru za POMAK u sredu, 22. maja od 18 časova.\nOrganizatorke kampa govoriće o ovogodišnjem konkursu, tako da će zainteresovani moći da čuju više detalja. Sedmodnevni kamp biće organizovan u Knjaževcu od 14. do 20. jula i namenjen je devojčicama uzrasta od 11 do 14 godina. Konkurs je otvoren do 26. maja.\nU Čitalištu zaječarske biblioteke sutra će biti promovisana knjiga “U svetu zanatstva i umetnosti – grnčar Velimir...Više\nCentar za tradicionalne umetnosti KORENI prirediće završni koncert u nedelju uveče\nZavršni koncert narodnih igara i pesama Škole folklora Centra za tradicionalne umetnosti "Koreni" biće priređen u...Više


HOROSKOP ZA SUTRA (27. septembar 2017): Ovnovima problemi na poslu, Bik uživa u pažnji partnera, Blizanci u avanturi, Rak tajanstven, Lav aktivan na poslu (ASTROLOGIJA) | DNEVNE\nHOROSKOP ZA SUTRA (27. septembar 2017): Ovnovima problemi na poslu, Bik uživa u pažnji partnera, Blizanci u avanturi, Rak tajanstven, Lav aktivan na poslu (ASTROLOGIJA)\nSutra ćete biti više umorni nego što ste inače sredom, pa gledajte da se što više odmarate\nPostoje različite interesne sfere među saradnicima, ali vi umete da procenite realne okolnosti i da prepoznate faktore koji donose zajednički uspeh. Okolina ima dovoljno poverenja u vaše\nstručno znanje ili sposobnosti.\nDelujete neskromno u svojim izjavama pred saradnicima. Ne dozvoljavate da neko drugi odlučuje o uslovima i poslovnim interesima. Stil ponašanja koji primenjujete povlači različite komentare\nili reči kritike.\nStalo vam je da impresionirate svoju okolinu ili osobu koja pažljivo nadgleda vaše profesionalne aktivnosti. Ponekad različiti detalji imaju presudno značenje za krajnji uspeh ili na veće\nuvažavanje među saradnicima.\nSmišljeno izbegavate susret sa osobom koja ima pomalo negativan stav o vašim profesionalnim sposobnostima i često kritikuje vaš stil izražavanja. Ipak, pre ili kasnije moraćete da prihvatite\nPreterano eksponiranje ili isticanje svojih ciljeva kao najboljeg rešenja, odslikava vašu osnovnu potrebu za velikim uspehom. Neki vid neprijatnosti koji vas očekuje u susretu sa saradnicima\npredstavlja logičan sled događaja ili reakciju na vaše ponašanje.


Ko kaže da djevojke ne mogu!\n9 Marta, 2013\nPriština – Djevojke se igraju na terenu a mladići ih podržavaju i navijaju za njih (kao navijači). Ovo je najnovija aktivnost koju je organizovao “Budi muško klub” (“Klubi Bonu Burre”), fudbalski turnir za djevojke. Osnovna ideja je da se promoviše rodna ravnopravnost i da se našem društvu pokaže da su djevojke ravnopravne sa mladićima.\nBudi muško klub je organizovao ovaj turnir pod nazivom “Ko kaže da djevojke ne mogu” kako bi dokazao da djevojke mogu da igraju fudbal i da su sposobne da rade mnoge stvari, ali upravo naše društvo treba da im pruži šansu i da vjeruje u rodnu ravnopravnost i bude otvoreno.\nNajbolja stvar vezana za ovu inicijativu je da smo od početka, kada smo najavili ovaj turnir u školi “28. novembar” (u kojoj se sprovodi projekat “Inicijativa mladića”), u roku od tri sedmice imali 15 ekipa sa po 6 djevojaka u jednom timu koje su se prijavile da učestvuju na ovom turniru za djevojke, što je pokazalo i dokazalo da su one bile veoma zainteresovane za ovakvu šansu ali do sada im niko nije pružio tu šansu. Za početak smo organizovali turnir samo za 8 ekipa koji je trajao samo jedan dan tokom kojeg su odigrane sve utakmice. Ostale ekipe su na listi čekanja i kada se vrijeme popravi održaćemo turnir za preostale ekipe.\nOvaj turnir izazvao je mnogo radosti kod mladića koji su navijali cijelo vrijeme i čini se da su još više promijenili svoje stavove prema djevojkama iz škole i prema njihovom prijateljstvu upravo zbog ove aktivnosti, a povjerenje i zabava su postali još dublji i sadržajniji. Sa druge strane, djevojke su takođe zahvalne PEN-u i njihovim prijateljima (mladićima), one takođe pokazuju sve veće interesovanje svaki dan i obraćaju se PEN-u nudeći podršku koja je potrebna za ovaj projekat.\nNacionalna TV stanica napravila je prilog o ovom turniru u trajanju od 15 minuta a direktor škole zajedno sa zamjenikom direktora i ostalim profesorima pratili su ovaj prilog na televiziji i bili su veoma ponosni što je upravo njihova škola bila na televiziji kao škola koja je počela da ruši predrasude o djevojkama, i oni se nadaju da će se ovakve inicijative nastaviti i da će se ova poruka takođe proširiti i u druge škole.


Popularna berza ploča ponovo oživela u KC Lada\nPopularna velika berza ploča i stripova će se ubuduće održavati nedeljom od 10 do 15 sati u novom prostoru, u Kulturnom centru Lada na Dorćolu.\nBerzu u Siminoj 10a danas je posetilo više od 100 ljubitelja vinila i stripova, a najavljeno je da će svake nedelje od 10 do 15 sati na istom mestu posetioci moći da učestvuju na ovakvim događajima.\nOrganizatori ističu da su ovu inicijativu pokrenuli u znak sećanja na nekadašnje čuvene nedeljne berze kod SKC-a.\n- Velika berza se otvara u 10 i traje do 15 sati, što je i nedeljni termin u kom će posetioci ubuduće moći da vide, zamene ili kupe omiljene primerke vinila ili stripova - objašnjavaju organizatori.\nPosetioci su mogli da zamene, razgledaju ili kupe ploče različitih muzičkih žanrova - od roka, panka, bluza, džeza do elektro vinila, a nisu retkost ni rariteti iz kolekcija pravih diskofila.\nUdruženje građana Lada, čiji su osnivači muzički pedagog i sociolog Anđelka Đukić i muzikolog Marijana Dujović, deluje na nacionalnom i regionalnom nivou u oblasti umetnosti i kulture\nPo ugledu na čuvenu berzu u SKC-u: Anđelka Đukić iz Udruženja Lada\nCilj ovog udruženja je da podstakne razvoj kulturno-umetničkih manifestacija na području Srbije i šire, pre svega u interakciji sa mladima.


Časopis Industrija :: United Airlines planira da koristi gorivo od otpada\nUnited Airlines planira da koristi gorivo od otpada\n28.04.2021 Komentari: 0\nAmerička-avio kompanija United Airlines namerava da ove godine upotrebi skoro 13 miliona litara niskougljeničnog avio-goriva napravljenog od otpada.\nNa ovom projektu čiji je cilj smanjenje ugljeničnog otiska i povećanje upotrebe ekološkog goriva, kompanija sarađuje sa firmama uključujući Nike Inc i Siemens AG.\nPlanirana cifra je mala u poređenju sa više od 16 milijardi litara koliko je kompanija potrošila u godini pred pandemiju, ali je značajna u poređenju sa nešto manje od 4 miliona litara ekološkog goriva koliko je godišnje koristila od 2016. godine.\nUnited Airlines smatra da će na ovaj način doprineti stvaranju tržišta za ekološko avio-gorivo.\n- Videćemo kako se projekat razvija. Verujem da postoji ogroman potražnja - rekao je izvršni direktor kompanije Scott Kirby.\nDo sada, avio-industrija se u smanjenju ekološkog uticaja letenja manje fokusirala na nove tehnologije, a više na kupovinu ugljeničnog ofseta.\nReč je o programu koji pojedincima i kompanijama omogućava da balansiraju svoj ugljenični otisak tako što će investirati u ekološke projekte koji čuvaju ugljen dioksid i na taj način kompenzovati sopstvene emisije gasova staklene bašte.\nKritičari su im to zamerali ističući da ovi programi ne adresiraju direktno klimatske ciljeve i maskiraju problem avio-emisija.\nUnited Airlines, koji je ranije objavio da želi da smanji neto emisije gasova staklene bašte za 100% do 2050. godine i da želi da postane 100% zelena kompanija, takođe je kritikovao ove programe i najavio investicije u tehnologije za zarobljavanje ugljenika.\n- Znamo da avioni nikada neće biti potpuno dekarbonizovani, ali nećemo upotrebljavati ofsete da postanemo 100% zeleni - rekao je Kirby.\nMeđunarodna asocijacija za vazdušni saobraćaj IATA poručuje da emisije gasova staklene bašte iz ekoloških goriva mogu biti za 80% niže nego kod standardnog goriva i da su ekološka goriva jedina srednjoročna opcija za smanjenje rasta emisija, jer avioni još ne mogu da pređu na električne panele.


Vrijednost radova 5 miliona KM: Niče tržni centar na lokaciji pijace u Sanskom Mostu - Akta.ba\nVrijednost radova 5 miliona KM: Niče tržni centar na lokaciji pijace u Sanskom Mostu\n02.09.2021. 11:06 / Izvor: Nezavisne novine\nIzgradnja modernog tržnog centra, na mjestu gdje se decenijama nalazi gradska pijaca u Sanskom Mostu, zvanične je započela, nakon što su u proteklom vremenu obavljene sve potrebne administrativne radnje i odabran izvođač radova.\nIako je realizacija projekta trebalo da započne prije nekoliko godina, u međuvremenu je bilo određenih problema pa je došlo u pitanje njegovo ostvarenje.\nIpak, sve je nedavno otkočeno pa će vrijednost cjelokupne investicije iznositi 5 mil KM, a dok traju radovi gradska pijaca će biti izmještena na drugu lokaciju.\nOzvaničen početak gradnje Vakufskog tržnog centra u Sanskom Mostu\nHAMZIBEGOVA 2 79260 Sanski Most


Krlić: Čim dobijem instrukcije SNS i partnera počinjemo izbor novog poverenika | Insajder\nKrlić: Čim dobijem instrukcije SNS i partnera počinjemo izbor novog poverenika\nIzbor novog poverenika za informacije od javnog značaja započeće čim dobijem instrukcije od najvećih političkih aktera - SNS i njenih koalicionih partnera za to, kaže za Insajder Mirko Krlić, predsednik skupštinskog Odbora za kulturu i informisanje koji bi po zakonu trebalo da pokrene proceduru za izbor naslednika Rodoljuba Šabića. Krlić navodi da građani „ne osećaju nikakav nedostatak“ zato što još nije izabran novi poverenik, jer je „prethodni bio politička ličnost“.\nVeć tri meseca Srbija nema poverenika za informacije od javnog značaja. Mandat prvom i jedinom povereniku Rodoljubu Šabiću istekao je još 22. decembra, a tu funkciju do izbora njegovog naslednika obavlja nekadašnji Šabićev zamenik.\nIako je još početkom novembra 2018. predsednik nadležnog Odbora za kulturu i informisanje Mirko Krlić izjavio da ćemo novog poverenika dobiti do 4. decembra, procedura još nije ni pokrenuta.\nKrlić danas za Insajder kaže da će izbor Šabićevog naslednika pokrenuti u „bliskoj budućnosti“.\n„I dalje traju konsultacije političkih aktera o izboru poverenika. U njima učestvuju svi koji to žele“, navodi on.\nNa pitanje Insajdera kada će Odbor pokrenuti procedure, Krlić kaže da će to učiniti kada dobije instrukcije najvažnijih političkih aktera.\n“Tu mislim na stranku kojoj pripadam - SNS i njene koalicione partnere. Kada oni budu doneli odluku, procedura će biti pokrenuta. Uostalom, građani ne osećaju nikakav nedostatak što nemamo poverenika, jer je prethodni bio politička ličnost”, navodi on.\nCivilno društvo: Odlaganje izbora poverenika nepoštovanje prema toj instituciji\nOrganizacije civilnog društva i danas su pozvale Odbor za kulturu i informisanje da započne izbor novog poverenika za informacije od javnog značaja i zaštitu podataka o ličnosti, jer je prethodnom istekao mandat pre tri meseca, što je, kako su ocenili, izraz nepoštovanja prema toj instituciji i građanima. Oni su naveli da bi proces izbora trebalo da počne bez odlaganja, jer je to u interesu građana, institucije, države i sveobuhvatno vladavine prava.\n“Podsećamo da je inicijativu za otvaranje transparentnog procesa izbora novog poverenika, još u novembru prošle godine, pokrenulo 70 organizacija civilnog društva, medija, predstavnika poslovne, stručne i naučne zajednice", navodi se u saopštenju nevladinih organizacija.\nOni su podsetili na javni zahtev koji je Odbor odbio da razmotri, iako su organizacije ponudile i predlog jasno definisanih kriterijuma za izbor kandidata.\n“U predlogu kriterijuma je navedeno da svi kandidati treba da poseduju relevatno stručno znanje i iskustvo u oblasti zaštite podataka o ličnosti i pristupa informacijama od javnog značaja, da nisu povezani ni sa jednom političkom strankom, niti su kršili zakone, profesionalne standarde ni pravila struke”, piše u saopštenju.\nNe računajući predsednika Odbora za kulturu i informisanje i organizacije civilnog društva o izboru novog poverenika izjašanjavao se još samo Aleksandar Martinović, šef Poslaničke grupe SNS. On je izjavio da „ima nekoliko ozbiljnih kandidata za novog poverenika za informacije od javnog značaja“, kao i „da će njihov predlog u svakom slučaju biti sušta suprotnost bivšem povereniku Rodoljubu Šabiću“.


Obeležavanje vodopada - Pirot Plus Online\n13. maj 2014. 08:51 Gradska hronika Pirot Plus Online\nTuristička organizacija Pirot realizuje projekat uređenja izletišta i odmorišta kao i obeležavanje lokaliteta. Bratislav Zlatkov, direktor Turističke organizacije, kaže da se poslovi odvijaju u saradnji sa Sportskim centrom kao i i Srbija šume koji su obezbedili materijalne i ljudske resusrse za obeležavanje vodoopada.\n-Ono što smo do sada uradili je prilaz do Rosomačkog ždrela, gde ćemo postaviti senike i prateću signalizaciju i markaciju, tu dolazi i par info pana. Imali smo problema prošle godne, jer nije vođeno računa o onome što je postavljeno, pa je dosta info panoa gde su markirane staze polomljeno, tako da to moramo da zamenimo. Imamo novi set trščanih suncobrana sa garniturama stolova i stolica koje ćemo postaviti na Vrelu. Ove nedelj sledi marakcija i obeležavanje na stenama i drveću pre svega za vodopade. Obeležavanje za vodopad Pilj je završeno, jer je tu najprisupačnije, a do kraja nedelj sledi markiranje za vodopad Vurnje, Gornji i Donji Čungulj, kao i Kurtulski vodopad-kaže Zlatkov.\nSezona boravka na Staroj planini je u punom jeku i svi smeštajni kapaciteti rezervisani su do kraja meseca, dodaje Zlatkov.\n-Za maj mesec i polovinu juna rezervisani su svi smeštajni kapaciteti, naročito u daljim delovima i selima kao što su Rsovci i Dojkinci. Ne samo zbog manifestacija koje se planiraju u maju, a to je Ženska avanturistička trka na Koprenu a zatim sredinom juna i manifestacija “Kopren 24 h”, gde sada imamo oko 100 a kada se završi obeležavanje imaćemo 200 km obeleženih pešačkih i biciklističkih staza. Zatim danas je počela sanacija puta Babin Zub – Topli Do, kako bi se omogućili jednodnevni izleti o kojima je bilo reči i na sajmovima turizma. Juče je održan i sastanak sa predstavnicima opštine Knjaževac o obilasku vodopada iz hotela Falkenštajner –dodaje Zlatkov.


Evropa danas slavi ukidanje granica - Klix.ba\nŠengenska zona Evropa danas slavi ukidanje granica\nOd danas, oko 400 miliona Evropljana živi u šengenskoj zona koja obuhvata 24 zemlje bez kontrole na unutrašnjim granicama. Od Narve na istoku Estonije do Kalea u Francuskoj, građani će moći putovati bez pasoša, dok će istovremeno, za zemlje na vanjskim šengenskim granicama kontrola biti pojačana.\nZona slobodnog kretanja ljudi danas je proširena i za devet zemalja koje su 2004. postale članice Evropske unije. Među njima su jedna bivša jugoslovenska republika - Slovenija, kao i Mađarska, Češka, Estonija, Litvanija, Letonija, Malta, Poljska i Slovačka.\nU zemljama istočne Evrope proširenje šengenske zone vide kao posljednju etapu rušenja gvozdene zavjese iz vremena "hladnog rata".\nŠengenska zona do sada je obuhvatala Portugal, Španiju, Francusku, Italiju, Belgiju, Luksemburg, Holandiju, Njemačku, Austriju, Švedsku, Finsku, Dansku, Grčku, kao i Norvešku i Island koje nisu članice EU.\nVelika Britanija i Irska nisu dio zone, iako su članice EU.


Šabanova udovica nasledila njegovu penziju! Evo koliko hiljada evra Goca dobija mesečno! - alo.rs\nAUTOR: V. Đorđević DATUM I VREME: 03.04.2019. 10:51\nNakon samo mesec dana od kada je preminuo legendarni pevač Šaban Šaulić, njegova udovica Gordana Šaulić dobila je rešenje o penziji koju će ubuduće primati, a koju je nasledila od pokojnog supruga.\nKako VIP ekskluzivno saznaje od izvora bliskog porodici pokojnog pevača, Šaulić je nekoliko decenija uplaćivao doprinose u Austriji, na osnovu čega će njegova supruga Goca dobijati penziju od 3.600 evra mesečno.\n- Šaban je više od 30 godina uplaćivao doprinose i plaćao porez u Austriji, zbog čega je stekao austrijsku penziju. Nažalost, nije stigao da u njoj uživa jer je prerano otišao, ali je zato njegovu penziju nasledila Goca - rekao je na početku razgovora za VIP izvor blizak porodici Šaulić. Kako nam je objasnio, taj iznos ne može da se poredi sa mesečnim primanjima koje je Šaban tokom života zarađivao od muzike, ali je u neku ruku uteha porodici da ipak neće ostati bez dinara.\nKralj narodne muzike i mrtav zarađuje!\nPorodica Šabana Šaulića nedavno je prvi put nakon njegove tragične pogibije pronašla kasete sa neobjavljenim pesmama koje je komponovao, a koje će u jednom trenutku ugledati svetlost dana. - Imao je mali kasetofon na koji je snimao kompozicije, a kasete s pesmama čuvao je u vikendici.\nNjegova porodica pronašla je mnogo takvih kaseta, ali niko nije smogao snage da ih pusti i da čuje šta na njima ima. Ali kada bude vreme, preslušaće ih i najverovatnije objaviti, a moguće je i da će nekome prodati. Porodica Šabana Šaulića će i nakon njegove smrti zarađivati od neobjavljenih kompozicija, ali i od autorskih prava - ispričao je nedavno izvor „Alo!“.\n- Šaban je mesečno zarađivao honorare kakvim je malo koji pevač mogao da se pohvali, a tako je bilo bukvalno od početka njegove karijere. Bio je jedan od omiljenih pevača na romskim veseljima, a za nekoliko sati pevanja na svadbama, dobijao je honorare i do 15.000 evra. Ni veliki bakšiši ga nisu zaobilazili, a on je voleo da šakom i kapom deli višak sa svojim muzičarima. Bio je jedan od plaćenijih i zauzetijih, ako ne i najangažovaniji pevač na našoj estradi, a njegova porodica je navikla na visoki standard života. To će sada, uprkos velikoj penziji, ipak morati da se promeni - priča naš izvor za VIP.\n- Poznato je da je Goca godinama razvijala biznis sa preprodajom nekretnina i to joj je išlo od ruke. Deo novca od Šabanovih nastupa je ulagala u nekretnine, koje bi renovirala i kasnije preprodavala za mnogo više para. Ali sada neće moći da se bavi tim poslom jer novca za ulaganje više nema, ali će bar živeti bolje nego većina ljudi u Srbiji - kaže naš izvor koji je upoznat sa primanjima porodice Šaulić.\nKako još kaže naš, Šabanova odluka da doprinose uplaćuje u Beču, gde je i živeo devedesetih godina prošlog veka, ispostavila se kao pametan potez.\n- Nije Šaban uplaćivao doprinose zbog inostrane penzije, već samo zbog toga što tih godina ta zona nije bila precizno pravno regulisana. Sav porez od prihoda uplaćivao je takođe u Beču, jer je imao i njihovu radnu dozvolu - kaže izvor blizak porodici Šaulić i dodaje:\n- Sada se pokazalo da je doneo pravu odluku, jer bi njegova supruga u Srbiji mogla da nasledi penziju od maksimalno 300 evra, dok će iz Beča svakog meseca stizati 3.600 evra do kraja njenog života - završava naš izvor.


Suštinski ili samo rečima - kako država kroz konkurs podržava žrtve krivičnih dela - Izazov\nSuštinski ili samo rečima – kako država kroz konkurs podržava žrtve krivičnih dela\nRadio-televizija Srbije\t 10. maja 2022. 14:20\nSaopštenje za javnost potpisalo je oko 40 organizacija civilnog društva, među kojima Autonomni ženski cenatr, Komitet pravnika za ljudska prava, Centar za mame, Evropski pokret u Srbiji.\nSmatraju da država dodelom novca na konkursima pokazuje da žrtve krivičnih dela ne podržava suštinski, već samo rečima.\nAdvokatica iz Autonomnog ženskog centra Vanja Macanović kaže za RTS da novac koji država dodeljuje na konkursima ne bi ni postojao da nije žrtava.\n"Našim javnim tužilaštvima je Zakonikom o krivičnom postupku data mogućnost da, u slučaju sumnje da je neko učinio krivično delo za koje je propisana novčana kazna ili kazna zatvora do pet godina, mogu da odlože krivično gonjenje i da time nalože onom ko je osumnjičen da uplati sredstva u fond Ministarstva pravde, da nadoknadi štetu ili da uradi neki društveno-koristan rad, da se podvrgne psihosocijlanom tretmanu", objašnjava Macanovićeva.\nIstiče da se u 90 odsto slučajeva, kada se primnjeuje oportunitet, upravo uplaćuju sredstva u fond Ministarstva pravde, što znači da ta sredstva ne bi bila uplaćena da neko nije osumnjičen da je izvršio određeno krivično delo prema nekim žrtvama.\n"Ovo je sedmi konkurs i ono što se vidi jeste da najveći deo sredstava odlazi na zdravstvene ustanove, ustanove socijlane zaštite, ustanove obrazovanja, kulture, verske ustanove, a da nevladin sektor svake godine dobija manje od pet odsto sredstava. Mi se ne protivimo tome da sredstava treba da budu podeljena svim ovim ustanovama, ali ono šta je bio naš apel s ovim saopštenjem, jeste da organizacije koje pružaju pomoć i podršku žrtvama i organizacije koje pružaju besplatnu pravnu pomoć u Srbiji na ovim konkursima ne dobijaju sredstva", ističe Vanja Macanović.\nKaže da je glavna zamerka to što postoji takav Zakon da se žrtva, kada se primenjuje ovaj institut odlaganja krivičnog gonjenja, ni ne pita da li se saglašava da se on primeni, nema ni informaciju o tome da je on primenjen, dobije tek na kraju informaciju o tome da je neko ispunio obavezu, te da se krivična prijava odbacuje i nema pravo žalbe na to.\n"Institut se primenjuje tako da se krše bazična prava žrtava, a onda država ne pokazuje nimalo inicijative, da kaže postoje neke žrtve u čijim slučajevima se ide u postupak, kojima treba podrška, hajde da podržimo organizacije koje podržavaju žrtve da prođu kroz te postupke što bezbolnije", kaže Macanovićeva.\nNavodi da podaci za 2020. godinu pokazuju da je u skoro polovini slučajeva institut primenjen kada su u pitanju krivična dela protiv bezbednosti javnog saboraćaja, a kada je već nešto došlo pred tužilaštvo, to znači da je to bilo teže delo protiv bezbednosti javnog saobraćaja.\nNavodi da su tu i krivična dela protiv imovine, protiv zdravlja ljudi, ali nažalost i krvična dela protiv života i tela, protiv polnih sloboda, protiv braka i porodice.\nDosta je, napominje, krivičnih dela gde postoje i žrtve ozbiljnih krivičnih dela, sa povredama, koje nisu bile pitane da li su saglasne da se nešto drugo primeni, a ne da se krivično goni.


Glumac Silvester Stalone staviće na aukciju stvari koje je koristio u „Rokiju“ i „Rambu“, dok traju pripreme za nove nastavke tih megahitova iz 80-ih godina.\nStalone (69) je najavio danas da će na aukciji u oktobru prodati stotine rekvizita i kostima iz svoje 40-godišnje karijere, a deo zarade će ići u humanitarne svrhe. Među predmetima su Rambova „vijetnamaka“ i Rokijeve rukavice, ogrtač i šorc.\nIako prodaje deo istorije kultnih filmova, Stalone i dalje održava u životu te likove – Roki Balboa će ove jeseni nastupiti u filmu „Creed“, a radi se i na novom nastavku „Ramba“.\nStalone je rekao da današnja fascinacija filmskim superherojima ostavlja malo prostora za „usamljene vukove“ i „ljude protiv svih šansi“, kakave voli da glumi.\n„To je i nekakav razlog zašto sam još tu, zato što prihvatam to, a i nekako je retkost i nema nas još mnogo“, rekao je Staone u nedavnom intervjuu.\nDok obožavoci čekaju novog „Rokija“ i „Ramba“, mogu pokušati da dođu do dela njihove prošlosti na aukciji 14. i 15. oktobra.\n„Video sam Džon Vejnovu aukciju i pomislio da bi bilo mnogo efikasnije da je Džon Vejn još živ pa da može objasniti svojim obožavateljima šta mu znače neke od stvari“, rekao je Stalone.\nDodao je da će deo prihoda proslediti vojnim humanitarnim organizacijama kako bi pokazao zahvalnost onima koji su inspirisali njegovog najpoznatijeg junaka.\n„Mislim da su moj imidž i ono što sam glumio tokom karijere bili dosta američki i dosta vojno orijentisani i takođe policijski orijentisani. To je u osnovi nešto što je poduprlo moju karijeru, pa sam smislio da platim pravim ljudima koji su dali inspiraciju za karaktere koje sam igrao“, rekao je Stalone.


Crnogorski naučnici osmislili narukvicu koja mijenja boju kod povišene temperature • Naučno tehnološki park Crne Gore\n3DP istraživanje i inovacije za Covid-19 (3DPRI-COVID19)\nU okviru projekta Elektrotehničkog fakulteta Univerziteta Crne Gore pod nazivom “3DP istraživanje i inovacije za Coviđ-19 (3DPRI-COVID19)” crnogorski naučnici osmislili su i dizajnirali narukvicu sa okvirima crnogorske mape koja će mijenjati boju mape ukoliko osoba koja je nosi ima povišenu temperaturu kao jeđan ođ glavnih simptoma Covid-19.\nDo kraja godine, kazala je za Dnevne novine rukovodilac projekta doc.dr Milena Đukanović, završiće i drugi dio istraživanja i ponuditi rješenje kako uštedjeti na materijalu prilikom 3D štampanja.\nU Crnoj Gori je, kaže, upravo inicijativa za 3D štampanu pomoć krenula od Elektrotehničkog fakulteta i Naučnotehnološkog parka Crne Gore.\n“Naučno-tehnološki park Crne Gore dobio je ulogu glavnog koordinatora zajednice za 3D štampu i sve 3D štampane komponente morale su da budu verifikovane od strane Instituta za Javno zdravlje Crne Gore prije same upotrebe. Nakon toga, kao rezultat ovih aktivnosti, stvorena je platforma za direktnu saradnju sa Kriznim medicinskim štabom i drugim sjedištem Nacionalnog tijela za koordinaciju zaraznim bolestima”, pojašnjava Đukanović.\nGlavna 3D štamparska aktivnost u Crnoj Gori bila je proizvodnja zaštitnih maski i vizira za lice i do danas, dodaje, odštampano je preko 17.000 zaštitnih vizira koji su dostavljeni Nacionalnom koordinacionom tijelu kroz koordinaciju Naučno-tehnološkog parka Crne Gore.\n“Tokom ovog procesa primijećeno je da se 3D štampanje može koristiti za rješavanje složenijih problema i dizajniranje novih efikasnih proizvoda, a sve to prate detaljna istraživanja, ispitivanja i analize. Iz tog razloga se Elektrotehnički fakultet Univerziteta Crne Gore u koordinaciji sa Naučno-tehnološkim parkom Crne Gore i Kliničkim centrom Crne Gore odlučio da zajedno rade na dizajnu novog proizvoda”, naglasila je Đukanović.\nOvaj problem nije bio lako rješiv, jer su granice bile zatvorene i svuda je bio deficit materijala, a kako u Crnoj Gori ne postoji proizvodnja filamenta, jedini način koji je bio moguć dok je postojalo zaliha materijala jeste, kaže, optimizacija modela i kasnija termička obrada odštampanog elementa radi uštede.\n“Na taj način, novim metodama koje se odnose na ispitivanje čvrstoće materijala doprinijećemo tome da će svi biti u prilici da “pečenjem” materijala dobiju na uštedi. Naime, ispitujemo termički neobrađene i obrađene testne epruvete, nakon čega će se podaci obrađivati i dobićemo grafike optimalnog načina očvršćavanja, procenat za koji je epruveta “ojačala”, kao i procenat njenog dimenzionog skupljanja. Ovaj proces rezultiraće smanjenjem potrošenog materijala prilikom 3D štampanja”, zaključila je Đukanović.\nBy Radivoje Drobnjak|2020-12-09T09:41:18+01:0008 • 12 • 2020|


"Izvukli smo pouke iz prošlog leta", rekao je nedavno nemački ministar zdravlja Jens Špan za tabloid Bild. Prema njegovim rečima, bilo je perioda kada je "oko 50 odsto" novih zaraza koronom u Nemačkoj zapravo uvezeno – i tu je Špan posebno pomenuo odlazak ljudi koji žive i rade u Nemačkoj, a imaju familije na Balkanu i u Turskoj. Te zaraze su, kako je rekao, doprinele izbijanju velikog drugog talasa korone u Nemačkoj.\nIzjava je naišla na osude. U turskoj zajednici u Nemačkoj kažu da je u pitanju stigmatizacija čitavih grupa građana.\n"Skandal je što jedan nemački ministar otvoreno stavlja Balkan na stub srama i time ponižava ljude migrantskih korena", rekao je za Bild albanski premijer Edi Rama, a prenosi "Dojče Vele".\nU Španovom Ministarstvu zdravlja su ostali pri svome. Na upit dnevnog lista Velt, kažu da se ministrova izjava temelji na dva izveštaja Instituta "Robert Koh". U jednom, objavljenom krajem avgusta, analizirano je gde su se zaražavali ljudi u četiri udarne letnje sedmice između 27. jula i 23. avgusta prošle godine.\nList Velt je sada detaljno analizirao te brojke. Zbilja je tih nedelja bilo ukupno 10.387 zaraza u inostranstvu – više od polovine njih na Kosovu, Hrvatskoj i u Turskoj. Među deset prvih zemalja su, osim Španije i Turske, sve ostale balkanske.\nKako piše list, ne računajući Španiju i Hrvatsku, u ostale zemlje Nemci ne idu masovno na odmor, pa se može pretpostaviti da su u pitanju ljudi koji žive u Nemačkoj, a potiču iz Srbije i komšijskih zemalja.\nNo novinari Velta ipak nazivaju Španovu izjavu "bajkom" jer je, kako pišu, eksponencijalni rast broja zaraza, to jest drugi talas korone u Nemačkoj, počeo znatno kasnije – početkom oktobra.\n"Ne verujem da su povratnici iz inostranstva masovno doprineli pandemijskom zbivanju", rekao je za Velt Martin Štirmer, virusolog sa Univerziteta u Frankfurtu.\nPrema datoteci Univerziteta "Džons Hopkins", u julu i avgustu je u Nemačkoj ukupno bilo 50.000 registrovanih zaraza – zanemarljivo u poređenju sa decembrom kad je zabeleženo 700.000 novih zaraza. U međuvremenu je u septembru udeo zaraženih u inostranstvu znatno opao.\nNemački ministar zdravlja kaže da je EPIDEMIJA BUKNULA zbog poseta Turskoj i Balkanu, Rama oštro odgovorio: "Nema brojki koje to dokazuju"\nSVE MANJE NOVOZARAŽENIH U poslednja 24 sata preminulo 9 osoba, na respiratorima 36 pacijanata\n"Odlučujuće je što se ne može uspostaviti veza između leta i početka eksponencijalnog rasta na jesen", piše Velt.\nNovinari kao neosnovan odbacuju strah Jensa Špana da bi i ove godine poseta porodicama na Balkanu mogla da pogorša epidemiološko stanje u Nemačkoj: "Incidencija u Turskoj i na Balkanu je u poslednje vreme drastično opala, baš kao i u Nemačkoj. U Srbiji, BiH i na Kosovu je čak manja nego ovde, a u Hrvatskoj i Turskoj neznatno veća. Srbija uz to spada u evropske države koje najbrže vakcinišu", prenosi "Dojče Vele".\n"Ako nemačka Savezna vlada bolje pogleda ove brojke, morala bi manje da se pita kako da se postavi prema vremenu letnjih putovanja, a više kako da spreči ponovni rast brojki u sopstvenoj zemlji kao što se desilo prošlog oktobra", zaključuje Velt.